
১/বি, গোয়াবা 
হু গান স্ট্রীট 


ভূমিকা 


যাঁদের অক্লান্ত সাধনায় আজ ভারত বিশ্বের বিজ্ঞান সভায় স্থপ্রতিষ্ঠিত হোমি 
জাহাঙ্গীর ভাবা তাদেরই অন্যতম৷ তীর অতুলনীয় অবদান ভারতবর্মকে এক 
বিশিষ্ট মর্যাদায় ভূষিত করেছে-_ভারতকে বিশ্বের অন্যতম পারমাণবিক শক্তিধরের 
মৰ্য্যাদ! দিয়েছে । এই যে আমাদের দেশ অ'জ পরমাণুর যুগে পৌছে গেছে 
এর সকল রুতিত একজনেরই | তিনি ডক্টর ভাবা । এই মহাশক্তিকে সমাজ 
কল্যাণে ও দেশের উন্নয়ণে প্রয়োগ করার কথা পৃথিবীতে তিনিই প্রথম বলেছেন । 

এই বিশ্ববিশ্রন্ত বিজ্ঞানীর প্রতিভা দীপ্ত ছাত্র জীবন, নিরল্স উদ্যমে পূর্ণ কর্ম 
জীবন ও তীর বৈজ্ঞানিক অবদানের কথা যেমন জানবার বিষয়, তেমনি অন্যদিকে 
তীর স্বদেশ প্রেম, সংস্কৃতি ও চারুকলার প্রতি সহজাত অনুরাগ এবং সকলের 
ওপর উদার মানবিকতার আদর্শে উদ্দ্ধ তীর হৃদয়_এই সবও আলোচনার 
যোগা। 

এই ছোট বইটিতে তোমরা পাবে এই প্রতিভাধর বিজ্ঞানীর জীবন-কথা আর 
তার কর্ম-কতির একটা সংক্ষিপ্ পরিচয় । তোমরা বড়ো হয়ে এর বিষয়ে আরো 
অনেক কিছ জানতে পারবে__জানতে পারবে কেন তাকে বলা হয় ভারতে 
পরমাণু বিজ্ঞানের জনক । 

মণি বাগচি 


উহুসর্গ 


হোমি জ্কাতীজ্জীল্প ভাবা 


মা্গ্য ও সমাজের কল্যাণের জন্য পরমাণুকে শাস্তির কাজে ব্যবহারের 
আবেদন জানিয়ে বিশ্বের রাষ্টপ্রধানদের চমত্রুত করেছিলেন ডক্টর হোমি 
জাহাঙ্গীর ভাবা। তিনি ছিলেন আমাদের উজ্জলতম বিজ্ঞানীদের অন্যতম । 
তিনি নিজে যেমন অনন্ত সাধারণ কৃতিত্বের পরিচয় দিয়েছেন, তেমনি হাজার 
হাজার তরুণ বিজ্ঞানীদের তিনি উৎসাহ দিয়েছেন। তীর অকাল মৃত্যুতে বিজ্ঞান 
জগ এবং আমাদের দেশের প্রভূত ক্ষতি হয়েছে। ভবিষ্যৎ ভারত, পারমাণবিক 
যুগের সঙ্গে তাল রেখে অগ্রগণ্য দেশগুলির পাশেই যে রয়েছে সে শুধু তার জন্য । 
হোমি ভাবার কাছে ভারতের খণ শোধ করার নয়। 

ক্লাসে সাধারণ জ্ঞানের পরীক্ষা হচ্ছিল। 

সেদিন স্কুল-পরিদর্শক এসেছেন ক্যাথিড্রাল স্কুলে । 

এটি বোম্বাই শহরের খুব নামকরা উচ্চ ইংরেজী বিদ্যালয় ৷ 
স্কুলের একেবারে ওপরের ক্লাসে ঢুকলেন হেডমাস্টার ইনসপেক্টারকে 
সঙ্গে করে। ছাত্ররা সবাই একসঙ্গে উঠে তাদের দু'জনকেই অভিবাদন, 
জানায়। 

_ তোমরা সবাই এবার বেঞ্চিতে বসো। ইনসপেক্টার সাহেব 
তোমাদের মুখে মুখে সাধারণ জ্ঞানের প্রশ্ন করবেন। বললেন 
হেডমাস্টার। সামনের একটি বেঞ্চিতে পাঁচজন ছাত্র বসেছিল । তাঁদের 
দিকে তাকিয়ে ইনসপেক্টীর বললেন_বোর্ডে আমি একট! নাম 
লিখছি। এর বিষয়ে তোমরা কি জানো, অল্পকথায় বলবে । তিনি 
কোন দেশের মানুষ, কি তার জাতি আর কি জন্যেই বা তার পৃথিবী 
জোড়া নাম? 

এই বলে ইনসপেক্টার সাহেব একটি চকখড়ি নিয়ে কালো বোর্ডের 
ওপর লিখলেন ইংরেজীতে একটি নাম__ 51550 Finstein. 
শুধু সামনের সেই বেঞ্চির পাঁচটি ছাত্র নয়, ক্রাসশুদ্ধ ছাত্রের দৃষ্টি 
বোর্ডের ওপর নিবদ্ধ হয়। এক মিনিট ছু'মিনিট করে পাঁচ মিনিট 
কেটে গেল । ছেলেরা সব একে অন্যের মুখের দিকে চেয়ে আছে। 

-তোমাদের মধ্যে কেউকি এই নামের সঙ্গে পরিচিত নও? 
জিজ্ঞাসা করলেন ইনসপেক্টার। তখন সামনের সেই বেঞ্চিট। থেকে 
একটি ছেলে উঠে দীড়াল। প্রতিভাদীপ্ত চেহারা, দুই চোখে তার 
উজ্জল দৃষ্টি আর দেখতে অতি সুদর্শন । 

—Yes Sir, I know the name. 

— Then tell me briefly what do you know about 
him. 

তারপর সেই ছাত্রটি উত্তর দিলো-_“আলবার্ট আইনস্টাইন একজন 
পৃথিবীবিখ্যাত তত্বীয় পদার্থবিজ্ঞানী । তিনি জাতিতে ইহুদী, থাকেন 
জার্মানিতে । তিনি শুধু অঙ্ক কষে এমন একটি মৌলিক তত উদ্ভাবন 
করেছেন যার ফলে এই পৃথিবী সম্পর্কে আমাদের আগেকার ধারণ! 
পালটিয়ে গেছে ৷” 

_ সেই তত্বটার নাম কি? 

—Theory of Relativity অর্থাৎ আপেক্ষিকতাবাদ ৷ এই 
তত্ব প্রবতিত হওয়ার পর নিউটনের মহাকর্ষ তত্ব( Theory of 
gravitation ) এখন অচল হয়ে গেছে। 

_তুমি এত কথা জানলে কেমন করে? 

_ সামার বাবা আমার পড়ার জন্য একটা ছোট লাইব্রেরি করে 
দিয়েছেন। সেই লাইব্রেরিতে আছে শুধু বিজ্ঞানের ভালো ভালো 
সহজ বই। তারই একটা পড়ে আমি আইনস্টাইন ও তার এই 
যুগান্তকারী আবিষ্কার সম্বন্ধে এইসব কথা জেনেছি । 

—Very good ! Very good. 

১ টং ছি খুশি হয়েছিলেন যে তিনি তাকে 

জন্য হেড মাস্টারকে নির্দেশ 
দিলেন। এক সপ্তাহের মধ্যেই ছেলেটিকে এ টাকায় চারখানি 
বিজ্ঞানের বই কিনে দেওয়া হয়েছিল। 

এই ছাত্রটির নাম হোমি জাহাঙ্গীর ভাবা । ইনিই উত্তরকালে 

বিশ্ববিখ্যাত পরমাণুবিজ্ঞানী হিসাবে পৃথিবীজোড়া খ্যাতি অর্জন করেন 
এবং ভারতীয় পরমাণু কমিশনের চেয়ারম্যান নিযুক্ত হয়েছিলেন । 


পৃথিবীর ইতিহাসে আমরা দেখতে পাই এক-একটা জাতির জীবনে 
কখনো কখনো এমন এক স্বর্ণযুগ আসে, যখন সাহিত্য বিজ্ঞান শিল্প 
সংস্কৃতির সমস্ত বিভাগে নানা প্রতিভার বিকাশ ঘটে। ইংলণ্ডের 
ইতিহাসে এমন একটি যুগ এসেছিল রাণী প্রথম এলিজাবেথের রাজত্ব- 
কালে যখন একাধিক প্রতিভাবান মানুষ জাতীয় সংস্কৃতির সকল ক্ষেত্রে 
তাদের অনন্যসাধারণ অবদানের পরিচয় রেখে গেছেন। ভারতবর্ষে 
এমন এক গৌরবোজ্জল যুগ আমরা দেখতে পাই উনিশ শতকে । এই 
স্মরণীয় যুগের স্ুচন। হয়েছিল রাজা রামমোহন রায়ের আবির্ভাবের পর 
থেকে । তার কল্যাণ হস্তের স্পর্শে নবজাগরণের যে আলোকশিখা 
সেদিন জলে উঠেছিল তারই অনির্বাণ ছটা এসে ছড়িয়ে পড়েছিল 
দেশের সংস্কৃতির সকল ক্ষেত্রে। দিকে দিকে নবীন প্রাণের 
সমারোহ। 

তখন থেকে ভারতের বিভিন্ন অঞ্চলে কত মনীষী, কত মহাপ্রাণ 
মানুষের আবির্ভাব ঘটতে থাকে। উদ্ভাসিত হয়ে ওঠে ইতিহাসের 
দিগন্ত । একে একে এলেন কত মহাজন । সাহিত্য, বিজ্ঞান, ধর্ম, 
শিক্ষা, শিল্পকলা, রাজনীতি প্রভৃতি জাতীয় জীবনের এমন কোন দিক 
রইল না যেখানে প্রতিভার সপ্জীবনী স্পর্শ পড়েনি তখন। মৃতপ্রায় 
জাতির জীবনে সেদিন এইভাবেই এসেছিল প্রাণের জোয়ার। প্রাণ 
যখন জাগে তখন এমনি করেই জাগে__ইহাই ইতিহাসের নিয়ম । 

উনিশ শতকের ভারতীয় নবজাগরণের এই উত্তরাধিকার নিয়ে বিশ 
শতকের স্থুচনায় বোস্বাইয়ের এক সম্তান্ত ধনী পরিবারে জন্মগ্রহণ 
করেন হোমি জাহাঙ্গীর ভাবা । এই শ্রতাব্দীর গোড়ার দিকে 
মহাবিজ্ঞানী আলবার্ট আইনস্টাইন যখন জড় ও শক্তিকে পরস্পরের 
পরিপূরক নির্দেশ করে আধুনিক পদার্থ বিজ্ঞানের ভিত্তি স্থাপন করেন 

ও জড়বিজ্ঞানের তত্বীয় আলোচনায় যুগান্তর আনেন__বিজ্ঞানের সেই 


প্রখর যুগেই জন্মেছিলেন ভাবা । | : 
ভাবার কথা বলার আগে এখানে আইনস্টাইন ও তার উদ্ভাবিত 
থিওরি অব রিলেটিভিটি বা আপেক্ষিকতাবাদ সম্বন্ধে ছুএক কথা বলা 


দরকার। এক হিসাবে পৃথিবীতে, তাকেই পরমাণুবিজ্ঞানের পথিকৃৎ 
বলা চলে । আলবার্ট আইনস্টাইন ( ১৮৭৯-১৯৫৫ ) দক্ষিণ জার্মানীর 
উল্ম শহরে এক. সঙ্গতিসম্পন্ন পরিবারে জন্মগ্রহণ করেন। তার 
যৌবনকালের বেশির ভাগ অতিবাহিত হয়েছিল মিউনিকে। এনট্রান্স 
পরীক্ষা পাশ করে তিনি জুরিখ বিশ্ববিদ্যালয়ে ভতি হন। তখন থেকেই 
তিনি আকৃষ্ট হন বিজ্ঞান জগতের রহস্ত উদঘাটনে । তার আয়ত চোখ 
ছুটির দৃষ্টিতে ছিল একই সঙ্গে চিন্তার গভীরতা আর বিশ্বরহস্ত 
উদ্ঘাটনের জন্য সদাঅন্ুসন্ধিৎস্ু ব্যগ্রতা । 

বিশ্ববিদ্যালয় থেকে স্নাতক হয়ে আইনস্টাইন চাকরি নিলেন 
সুইজারল্যাণ্ডের বার্ণ শহরের একটা, পেটেন্ট অফিসে । কাজ করতেন 
আর কাজের অবসরে খাতা-পেনসিল নিয়ে নিবিষ্টচিত্তে অঙ্কের পর অঙ্ক 
করতেন। তাকিয়ে থাকতেন দূর আকাশে নক্ষত্রের দিকে__তাদের 
সঙ্গে কল্পনায় তিনি যেন কথা বলতেন । তারপর ১৯০৫ সালে বার্লিনের 
একটা বৈজ্ঞানিক পত্রিকায় ত্রিশ পাতার একটা প্রবন্ধ বেরুল আইন- 
স্টাইনের। সেই প্রবন্ধটির মধ্যে বিজ্ঞান জগতের যে একটি যুগান্তকারী 
বার্তা নিহিত ছিল-_যার ফলে বিশ্বত্রহ্মাণ্ডের গঠন ও জড়পদার্থের 
গুণাবলী সম্পর্কে আমাদের এতদিনকার ধারণা আজ বদলিয়ে গিয়েছে, 
তখন তা কেউ উপলব্ধি করতে পারেনি। এর পনর বছর পরে যখন 
এ প্রবন্ধটির ইংরেজি অনুবাদ ‘Relativity, the Special and 
General Theory'—এই নাম দিয়ে প্রকাশিত হলো, তখন সমগ্র 
বিশ্বের বিজ্ঞানী সমাজে, বিশেষ করে পদার্থবিজ্ঞানী ও গাণিতি 
মধ্যে এক তুমুল আলোড়ন স্ষ্টি হলো । 

কেন এই আলোড়ন হয়েছিল জানো? নিউটনের সময় থেকে 

বিজ্ঞানীদের ধারণা ছিল যে, জড়পদার্থকে স্থষ্টি করা যায় না, ধ্বংসও 
করা যায় না। আইনস্টাইন অঙ্ক কষে প্রমাণ করলেন যে এই ধারণা 
একেবারেই ভুল। তিনি বললেন জড়পদার্থকে শক্তিতে রূপান্তরিত 
করা যায় আর শক্তিকে জড়পদার্থে। তার এই সিদ্ধান্তটি তিনি ছোট 
একটি সমীকরণেরঃ ভেতর দিয়ে প্রকাশ করেন। পৃথিবীর বুকে জন্ম 
নিলো একটা নতুন বৈজ্ঞানিক তত্ব। ব্ৰহ্মাণ্ড, স্থান, কাল ও মহাকর্ষ 
( Gravitation ) সম্পর্কে মানুষের এতকালের ধারণ একেবারে 
পরিবর্তিত হয়ে যায়। প্রথমটায় কেউ বিশ্বাস করতেই পারেনি যে, 
জড়পদার্থকে শক্তিতে রূপান্তরিত করা যার আর শক্তিকে জড় পদার্থে । 
এই তত্বের নামই আপেক্ষিকতাবাদ। ল্যাবোরেটরির পরীক্ষায় এই 
তত্ব যথাৰ্থ বলে যখন প্রমাণিত হলো তখন বিজ্ঞানীর! এই সিদ্ধান্ত 
মেনে নিলেন। 

পদাৰ্থবিজ্ঞানে আইনস্টাইনের প্রবর্তিত মতবাদ মূলত-__ছুটি 
সিদ্ধান্তের ওপর দাড়িয়ে আছে। প্রথমত, কোন বস্তুর গতি কখনো! 
নিরপেক্ষ হওয়া সম্ভব নয় ; দ্বিতীয়তঃ, স্থান ও কাল পরস্পর সম্বন্ধযুক্ত 
অর্থাৎ আপেক্ষিক, ওর একটিকে বাদ দিয়ে অপরটির অস্তিত্ব সম্ভব 
নয়। কোন বস্তুর গতি অপর কোন স্থির বস্তুর পরিপ্রেক্ষিতেই 
নির্ধারিত হতে পারে মাত্র । কিন্তু বিশ্বচরাচরে কোন বস্তুই স্থির নেই, 
পৃথিবী, গ্রহ, নক্ষত্রাদি সবই মহাশূন্যে গভিশীল। সুতরাং পদার্থের 
অন্য নিরপেক্ষ নিজস্ব গতি নির্ধারণ করা সম্ভব নয়। কাজেই জব 
রকম গতি আপেক্ষিক । এভাবে আবার স্থান এবং কালও আপেক্ষিক ৷ 
সেইহেতু মহাশূন্যে ভ্রাম্যমাণ বস্তুর অবস্থান অনুযায়ী সময় ও সময় 
অনুযায়ী অবস্থান হতে বাধ্য। আইনস্টাইনের এই মতবাদের বিস্তৃত 
যুক্তিতে পদার্থের পারমাণবিক শক্তিসন্বন্ধীয় বিবিধ সত্য প্রমাণিত 
হয়েছে! বিশ্বব্হ্মাণ্ডের মূল গঠন বৈচিত্র্য একই নিয়মে গ্রথিত হয়েছে 


১ আইনস্টাইনের সমীকরণটি ছিল 1০২ ) এর অর্থ ‘Energy equals 
mass times the square of the speed of light’ 

এবং জ্যোতিবিদ্ঠার বিভিন্ন অভিনব তথ্য উদ্ঘাটিত হয়েছে। বহু 
জটিল যুক্তি ও গাণিতিক সমাধানের ভিত্তিতে প্রতিষ্ঠিত আপেক্ষিকতাবাদ 
বিজ্ঞানীদের বীক্ষণাগারেও নিভুল বলে প্রমাণিত হয়েছে। 

এই তত্ব আবিষ্কৃত হওয়ার ফলে নিউটনের পৃথিবীর অস্তিত্ব আর 
রইল না; সেখানে তখন জন্ম নিল এক নতুন পৃথিবী-_আইনস্টাইনের 
পৃথিবী । এই মৌলিক আবিষ্কারের জন্য ১৯২১ সালে আইনস্টাইনকে 
পদাৰ্থবিজ্ঞানে নোবেল পুরস্কার দেওয়া হয়। ১৯৫৫ সালে ছিয়াত্বর 
বছর বয়সে মানববন্ধু ও মানবতার উপাসক আইনস্টাইনের মৃত্যু হয়। 
সারা জীবন ধরে যে মানুষটির দৃষ্টি নিবদ্ধ ছিল সুদুর নক্ষত্রলোকের 
দিকে, তিনি যে সহৃদয়তার সঙ্গে তার আশপাশের মানুষকেও দেখতে 
চেষ্টা করেছেন__এইটাই তে| তার চরিত্রের মহত্ব আর জীবনের পরম 
গৌরব। 

পরমাণুবিজ্ঞানী ভাবার জীবন ঠিক এই রকম উন্নত আদর্শে উদ্দ্ধ 
ছিল। তিনি বলতেন__“আমার ছাত্রজীবন থেকেই আমি এই মহাঁ- 
বিজ্ঞানীর প্রতি আকৃষ্ট হয়েছিলাম । জীবনের অর্ধশতাবদীকাল তিনি 
বিজ্ঞানের গবেষণায় নিযুক্ত ছিলেন। শুধু কাগজ আর পেন্সিল দিয়ে 
তিনি নব্য পদার্থবিজ্ঞানের জন্ম দিয়েছেন। বিজ্ঞানের ইতিহাসে এমন 
প্রাতিভ৷ বিরল। কেবলমাত্র বিজ্ঞানী হিসাবেই আইনস্টাইনের পরিচয় 
সম্পূর্ণ নয়। বিজ্ঞানের প্রাঙ্গণ পেরিয়ে সংগীতের ক্ষেত্রেও ছিল তার 
স্বচ্ছন্দ বিচরণ পৃথিবীর শ্রেষ্ঠ বেহালাবাদকদের মধ্যে আইনস্টাইন 
ছিলেন একজন । সকলের ওপর মানুষ হিসাবে তার যে পরিচয় তা 
এই বিজ্ঞানীর চরিত্রকে আরো মহীয়ান ও গরীয়ান করেছে» 


এক সময় আমাদের দেশ ছিল সমস্ত পৃথিবীতে জ্ঞান-বিজ্ঞানের 
এক শ্রেষ্ঠ গীঠভূমি। তখন দেশ-দেশাস্তর থেকে অনেক শিক্ষার্থী 
জ্ঞানলাভের আশায় ভারতের তক্ষশিলা, নালন্দা, কাঞ্চী, বিক্রমপুর 
প্রভৃতি শিক্ষার গীঠস্থানগুলিতে আসত। গণিত, পদার্থবিদ্যা, রসায়ন, 
স্থাপত্যবিষ্ভা, আয়ুর্বেদ প্রভৃতি বিজ্ঞানের নানা শাখায় ভারতীয় 
বিজ্ঞানীদের অবদান তখন সমস্ত বিশ্ববাসীর শ্রদ্ধা ও সম্মান অর্জন 
করেছিল । কণাদ, আর্যভট্ট, নাগার্জুন প্রভৃতি বিজ্ঞান-সাধকদের নাম 
তখন সারা পৃথিবীর লোক জানত। 

ভারতের এই গৌরবোজ্জল যুগের পর এলো! এমন এক অন্ধকার 
যুগ যখন জ্ঞান-বিজ্ঞানের প্রদীপ্ত শিখা নিভে যায়__তখন শুধু তাকিক 
আর নৈয়ারিক আলোচনায় ভারতবাসীর মন আবিষ্ট ছিল । ফলে 
বিজ্ঞানচর্চার আসর থেকে ভারত হারালো তার গৌরবের আসন । 
দাতার আসন থেকে ভারত নেমে এলো গ্রহীতার দলে । পাশ্চাত্য 
বিজ্ঞানের দানই সে তখন দু'হাতে গ্রহণ করতে লাগল, বিজ্ঞানজগতে 
নিজন্ কিছু দান করার যোগ্যতা তার আর ছিল না। 

তারপর আচার্য জগদীশচন্দ্র বসু ও আচার্য প্রফুল্লচন্্র রায় ভীদের 

অনন্যসাধারণ অবদান নিয়ে বিশ্বের বিজ্ঞানসভায় উপস্থিত হলেন, 
তখন থেকে এই অবমাননার যুগের হলো অবসান। আধুনিক বিজ্ঞান- 
যুগে এই দু'জনই প্রথম দেখালেন_-ভারত ভিক্ষুক নয়, ভারতেরও 
নিজস্ব কিছু দেবার আছে। এই ছুই বিজ্ঞানীর এঁদের মধ্যে জগদীশ 
চন্দ্র ছিলেন পদার্থবিদ আর প্রফুল্লচন্দ্র ছিলেন রাসায়নিক__ আবিষ্কারের 
ভেতর দিয়ে বিজ্ঞান-জগতে ভারতের আসন আবার স্থৃপ্রতিষ্ঠিত 
হলো । স্বীকৃত হয় ভারতের বৈজ্ঞানিক প্রতিভা । 

এই ছুই বিজ্ঞান-সাধক এসে এদেশে বিজ্ঞানচর্চার যে স্ব্ণদ্বার খুলে 
দিলেন, সেই পথে অগ্রসর হয়ে পরবন্তিকালে শ্রীনিবাস, রামানুজম, 
চন্দ্রশেখর ভেম্কট রমন, মেঘনাদ সাহা, সত্যেন্দ্রনাথ বস্থু, শিশিরকুমার 
মিত্র, কে. এল. কৃষ্ণ, হোমি জাহাঙ্গীর ভাবা, বীরবল সাহানী প্রভৃতি 
প্রৃতিভাধর বিজ্ঞান-সাধকেরা তাদের নিজ নিজ গুরুত্বপূর্ণ মৌলিক 
অবদানে বিজ্ঞান-জগতে ভারতের মুখ উজ্জল করলেন । এঁদের মধ্যে 
রমন পদার্থ বিজ্ঞানে দুর্লভ নোবেল পুরস্কার লাভ করেছিলেন। এঁদের 
মধ্যে আজ একজনের কথাই বলব। তিনি ডক্টর ভাবা । বিশ্বের 
শ্রেষ্ঠ পরমাণুবিজ্ঞানীদের তিনি যেমন অন্যতম ছিলেন তেমনি তিনিই 
আমাদের দেশে পরমাণু যুগের সুচনা করে গিয়েছেন। মহাজাগতিক 
রশ্মি ও পরমাণু-বিজ্ঞানসম্পর্ধিত গবেষণায় তিনি আন্তর্জাতিক খ্যাতি 
লাভ করেছিলেন। তার প্রতিভার স্বীকৃতি হিসাবে ইংলণ্ডের রয়্যাল 
সোসাইটি ভাবাকে সদন্ত হিসাবে নির্বাচিত করেছিলেন আর ভারত 
সরকার তাকে পরমাণুশক্তি কমিশনের প্রথম সভাপতি হিসাবে 
নিযুক্ত করেছিলেন। মুষ্টিমেয় যে কয়জনের অসাধারণ কর্মক্ষমতা ও 
স্থজনীশক্তির ফলে অগ্রগতির পথে মানবজাতির পদক্ষেপ সম্ভব 
হয়েছে, হোমি জাহাঙ্গীর ভাব! তাদেরই একজন। 

স্বাধীনত| লাভের আগে ভারতবর্ষে বৈজ্ঞানিক গবেষণা খুব 
সামান্যই হয়েছে। বিজ্ঞানের অনুশীলনের প্রধান স্থান তখন ছিল 
কলকাতা আর ব্যাঙ্গালোর। কলকাতায় বিজ্ঞানচর্চার জন্য প্রথম যে 

সংস্থাটি প্রতিষ্ঠিত হয়েছিল সেটির নাম ইণ্ডিয়ান ইনষ্টিটিউট ফর 
কালটিভেসন অব সায়েন্স। এটি প্রতিষ্ঠা করেছিলেন ডাক্তার 
মহেন্দ্রলাল সরকার। এইখানে গবেষণা করেই স্তর চন্দ্রশেখের ভেঙ্কট 
রমন পদার্থবিগ্ঠায় নোবেল প্রাইজ লাভ করেছিলেন। তারপর যখন 
কলকাতা বিশ্ববিদ্যালয়ের বিজ্ঞান কলেজ স্থাপিত হয় তখন থেকে 
বিজ্ঞানচর্চার প্রসার ঘটে । বিজ্ঞান কলেজ যখন স্থাপিত হয় তখন 
আচার্য জগদীশচন্দ্র বস্তু তার নিজস্ব গবেষণাগার-__ব্সু-বিজ্ঞীন মন্দির 
(Bose Institute) স্থাপন করেন। এই তিনটি সংস্থা ভারতের 
চারিপ্রান্ত থেকে তরুণ বিজ্ঞান সাধকদের আকর্ষণ: করেছিল আজো! 
করে থাকে । এরপরেই উল্লেখযোগ্য হলে! ব্যাঙ্গালোরের ইণ্ডিয়ান 
ইনস্টিটিউট অব সায়েন্স। এই প্রতিষ্ঠানটিও বৈজ্ঞানিক গবেষণার জন্য 
তখন খ্যাতি লাভ করেছিল। এর প্রথম ভারতীয় ডিরেক্টর ছিলেন 
আচার্য রমন। হোমি জাহাঙ্গীর ভাবার কর্মজীবন এইখানেই শুরু 
হয়েছিল। 


এগারো দিন ও এগারো রাত হলো ভারতবর্ষ স্বাধীনতা লাভ 
করেছে। নবলন্ধ স্বাধীনতার ফল ভোগ করতে ভারতবাসী তখন 
আনন্দে মেতে উঠেছে। কিন্তু এই নতুন পরিবর্তনের সঙ্গে সঙ্গে যে 
দায়িত্ব, জাতির প্রতি যে কর্তব্য এসে গিয়েছিল সে-বিষয়ে ভারতবাসী 
সম্পূর্ণভাবে সচেতন ছিল না । 

সে দিন ছিল ২৬ অগস্ট, ১৯৪৭। 

পারমাণবিক শক্তি গবেষণা কমিটির চেয়ারম্যান হিসাবে সম্পূর্ণ 
আত্মবিশ্বাস নিয়ে ডক্টর হোমি ভাবা ভাষণ দিচ্ছিলেন। এটাই ছিল 
তার প্রথম ভাষণ। তিনি বললেন_আজ আমরা আমাদের 
ইতিহাসের একটা নতুন অধ্যায়ে এসে উপনীত হয়েছি। এই 
অধ্যায়টি গৌরবময় হবে__এমন আশী আমরা সবাই পোষণ করি। 
পারমাণবিক শক্তিকে কি করে মানুষের কাজে ব্যবহার করা যায় 

_এই তথ্য আবিষ্কার হবার পর মানুষ যে অগ্রগতির পথে একটা 
বিরাট পদক্ষেপ করেছে, ইতিহাসের গতি একদিন তা প্রমাণ 
করবে। এই শক্তির উন্নতি ও ব্যবহার একটি জাতীয় প্রশ্ন । আগামী 
কয়েক বংসর কালের জন্য এই বিষয়ে আমাদের নীতি এমন ভাবে 
নির্বারিত করতে হবে যাতে করে এই কাজের উপযোগী যার! আছেন 
তাদের সবাইকে এইখানে সমবেত করা যেতে পারে । এই উপায়েই 
আমরা উন্নত দেশগুলির পারমাণবিক গবেণা কেন্দ্রগুলির তুল্য একটি 
কেন্দ্র শীঘ্রই স্থাপন করতে পারি! 

এই কথাগুলি থেকেই আমরা বুঝতে পারি ডর্টর ভাবা কি রকম 
দুরদৃষ্টিসম্পন্ন মানু ছিলেন। এইভাবেই ১৯৪৮ সালে পারমাণবিক 
শক্তি কমিশন সংগঠিত হয়েছিল এবং এর ফলেই এই ক্ষেত্রে ভার 


১৯৩০ সাল। 

এই বছরে মহাত্ম| গান্ধীর নেতৃত্বে ভারতবর্ষের স্বাধীনতা আন্দোলন 
আরো ব্যাপকভাবে সমগ্র দেশে ছড়িয়ে পড়েছিল। সেই সময়ে, 
হোমি জাহাঙ্গীর ভাবা নামে এক তরুণ যুবক, বয়স তার বিশ বছর 
হবে, ইংলণ্ডে পড়াশুনা করছিলেন। তিনি ছিলেন বিজ্ঞানের ছাত্র 
এবং অশেষ পরিশ্রম সহকারে কঠিন পদার্থবিদ্যা! আয়ত্ত করেছিলেন। 

১৯০৯। ৩০ অক্টোবর | 

বোম্বাইয়ের এক অস্্ান্ত ও ধনী পরিবারে জন্মগ্রহণ করেন 
এই বছরের এই দিনটিতে হোমি জাহাঙ্গীর ভাবা । বিজ্ঞানের ইতিহাসে 
এই সময়টা ছিল খুবই গুরুত্বপূর্ণ। আমাদের এই বিশ্বব্ৰহ্মাণ্ড সম্পর্কে 
পুরাতন কালের যত ধারণা সব তখন বদলে যেতে শুরু করেছে আইন- 
স্টাইনের যুগান্তকারী চিন্তার ফলে। আবার এই বছরটি ভারতবর্ষের 
শিল্পজাগরণের ইতিহাসেও অবিস্মরণীয় হয়ে আছে । এই বছরের মে 
মাসে বিহারে সাকচি নামক স্থানে (এখনকার নাম টাটানগর ) 
ভারতের প্রথম ইস্পাত তৈরি কারখানার ভিত্তিপ্রস্তর স্থাপিত হয়। 
বোস্বাইয়ের বিখ্যাত ব্যবসায়ী জামসেত্জী টাটার উদ্যোগেই এই 
অসম্ভব সম্ভব হয়েছিল। ভারতর্ষকে তিনিই প্রথম পৃথিবীর শিল্প 
মানচিত্রে স্থাপন করেছিলেন । জামসেত্জী টাটার নাম তাই আজো! 
শ্রদ্ধার সঙ্গে উচ্চারিত হয়ে থাকে । এই টাটা পরিবারের সঙ্গে ভাবা 
পরিবারের ছিল নিকট আজ্মীয়তা | 

ভাবার! পুরুযানুক্রমে বিত্তশালী ও শিক্ষিত। ঠাকুরদা ছিলেন 
মহীশূর রাজ্যের শিক্ষাবিভাগের অধিকর্তা | বাবা একজন অভিজ্ঞ 
আইন ব্যবসায়ী, তিনি টাটা প্রতিষ্ঠানসমূহের সঙ্গে আইনের 
পরামর্শদাত।৷ হিসাবে দীর্ঘকাল সংযুক্ত ছিলেন । তীক্ষ বুদ্ধি আর মন 
নিয়ে জন্মগ্রহণ করেছিলেন ভারতের পরমাথুবিজ্ঞানের ভবিষ্যৎ জনক । 
হোমির বয়স যখন পাঁচ বছর তখন তার ঠাকুর্ণা তাকে কিছু দিনের জন্য 
মহীশুরে নিয়ে গিয়েছিলেন। প্রাথমিক লেখাপড়া, তার কাছেই 
হয়। অল্পদিন পরে তিনি বুঝতে পারলেন যে তাদের বংশে একটি 
অসাধারণ প্রতিভাবান ছেলে জন্মেছে। সেই কথা তিনি তার পুত্রকে 
এক চিঠিতে জানিয়ে লিখেছিলেন__এতটুকু বয়সের ছেলে হোমি, 
কিন্ত কী তার বুদ্ধি। বুদ্ধির দীপ্তি তো তার চোখেমুখেই দেখতে 
পাচ্ছি। আমার মন বলছে, এর থেকেই আমাদের বংশের__শুধু 
আমাদের বংশের নয়, আমাদের দেশের মুখ উজ্জল হবে । তখন আমি 

বেঁচে থাকব না। একে যেন খুব যত্রের সঙ্গে লালনপালন করা হয় 
আর এর শিক্ষার জন্য যেন কোন ক্রুটি না করা হয় 

ভাবা পরিবারের মতো সমস্ত ভারতবাসী আজ জানে যে বৃদ্ধের 
এই ভবিষ্যদ্বাণী নিক্ষল হয়নি। ছেলেবেলার হোমির ঘুম ছিল না 
বললেই হয়-__খুব কম সময় সে ঘুমাতো। এজন্য তার বাবা ও মায়ের 
দুশ্চিন্তার অবধি ছিল না। বড় বড় ডাক্তারদের ডাকা হলো । কিন্তু 
তাদের কেউই রোগ নির্ণয় করতে পারলেন না। বাড়ির লোকের 
দুশ্চিন্তা আরো বাড়ে। এতটুকু বয়সের ছেলে, ঠিকমতো যদি না 
খুমোর তাহলে শরীর দুর্বল হয়ে পড়বে। অবশেষে উদ্বিগ্ন পিতামাতা 
শিশুপুত্রকে এক সাহেব ডাক্তারের কাছে নিয়ে এলেন ৷ তিনি তন্ন তন্ন 
করে পরীক্ষা করলেন এবং পরীক্ষার পর জানালেন যে শিশুর স্বাস্থ্য 
সম্পর্কে ভাববার কিছু নেই। তার স্বাস্থ্য চমৎকার । 
তবে ওর ঘুম এত কম কেন? জিজ্ঞাসা করেন উৎকঠিত 
পিতা। 

_এই বয়সের ছেলেরা কত ঘুমোয়। বলেন উৎকষ্টিতা মা। 

_কেগ এত কম ঘুম জানেন? আপনাদের এই ছেলে জন্মেছে 
অত্যন্ত সক্রিয় মস্তি নিয়ে__আমাদের চিকিৎসাবি্যায় যাকে বলে 
সুপার আযাকটিভ ব্রেন যার ভেতর দিয়ে অনবরত চিন্তার স্রোত প্রবাহিত 
হয়। আপনাদের এই ছেলের মাথাটা যেমন বড়ো, এর ভেতরের 
মস্তিকটা তেমনি সক্রির। ঘুম এই কারণেই হয় না। তবে এজন্য ওর 
শারীরিক স্বাস্থ্যের কোন ক্ষতি হবার ভয় নেই। 

পিতামাতা নিশ্চিন্ত হলেন। 

ছেলেবেলাতে আরো কয়েকটা বৈশিষ্ট্য দেখা গিয়েছিল হোমির 
মধ্যে। গান শুনলেই কান খাড়া করতেন। কোথাও গানের আওয়াজ 


উনতে পেয়েছে কি অমনি স্থির হয়ে সেটি শুনতো । ছেলেবেল। থেকেই 
ভারতীয় মার্গসংগীতের প্রতি তাঁর ছিল প্রবল আকর্ষণ। একবার 
হোল কি, হোমি ভালাবার 


খুব কাদছিল। মা তাকে কত খেলনা দিয়ে ৫ 

চেষ্টা করলেন। তবু ছেলের কান্না থামে না । ঠিক সেই সময় ঘরের 
বাইরে কে যেন গানের রেকর্ড বাজালো৷। যে মুহুর্তে শিশুর কানে 
সেই গানের শব্দ এলো, অমনি তার কান্না থেমে যায় সে মন দিয়ে গান 
শুনতে থাকে । তখন থেকে হোমি কাদলেই গান বাজিয়ে তাকে চুপ 
করানো হতো । 

শৈশবে হোমির মধ্যে আর একটা আশ্চর্য গুণ দেখা গিয়েছিল ) 
সে খুব সুন্দর ছবি আকতে পারত আর ড্রয়িং করতে পারত। কেউ 
তাকে শেখায়নি__নিজের চেষ্টাতেই সে এসব পারত । সবাই দেখে 
অবাক হতো ৷ প্রকৃতিপ্রেমিক এই ছেলেটির আকা ছবিতে মৌলিকতার 
ছাপ ছিল খুব সুস্পষ্ট । ছবিগুলিও দেখতে সুন্দর ও আকর্ষণীয় হতো । 

বিজ্ঞানের প্রতি হোমির আটশশব অনুরাগ ছিল সত্য-_কিন্তু তিনি 
সংসারের একজনকেই ভালবাসতেন-তীার মা-কে । তার নিজের 
হাতে আক! তার মায়ের ছবিটি এর জলজ্যান্ত প্রমাণ_তার শিল্প- 
প্রতিভারও একটি উৎকৃষ্ট নিদর্শন এই ছবিটি, একথা সবাই বলে 
থাকেন। তাই অনেকের মতে ভাবা যদি বিজ্ঞানের বদলে চারুশিল্পের 
দিকে যেতেন তাহলে তিনি একজন শ্রেষ্ঠ শিল্পী হিসাবে স্বীকৃত হতে 
পারতেন। তার মধ্যে সে প্রতিভা ছিল। 

ভারতীয় অথবা বিদেশী কোন খেলাধূলাতেই হোমির তেমন 
আকর্ষণ ছিল না । তবে একটা, খেলাতে তার আকর্ষণ ছিল__ 
মেক্কানো ঘণ্টার পর ঘণ্টা সে এই নিয়ে থাকত, কারণ এই 
খেলায় বুদ্ধির দরকার হতো এর ফলে অনেকক্ষণ: ধরে কোন একটা 
বিষয়ে মনঃসংযোগ করবার বৃভ্তিটা ভালভাবেই বিকশিত হয়ে উঠেছিল 
এ বয়সে। ‘আমি যেকোন একটা কাজে এত বেশি মন দিতে 
.পারতাম__এই অভ্যাসটী আমি ছেলেবেলায় মেকৃকানো খেলতে 
খেলতে শিখেছি ।-_এই কথা ভাবা বলতেন । 

১ Meccan০-এই খেলা অনেকটা দাবা খেলার মতে|। এই খেলায় 
বুদ্ধির খুব দরকার হয়। এর উদ্ভব আরবদেশে। 

ভাবার পিতামাতা দু'জনেই শিক্ষিত ছিলেন। তারা তাদের, 
পুত্রের জন্য সব সময়েই একটা অনুকুল পরিবেশ তৈরি করার চেষ্টা 
করতেন। সুন্দর পরিবেশের মধ্যেই মানুষের বুদ্ধিবৃত্তি সুন্দরভাবে 
বিকশিত হয়ে ওঠে_এই সত্যটি তারা বিশ্বাস করতেন। ছেলের 
স্কুল যাবার বয়স হলে তাকে প্রথমে একটি মিশনারি স্কুলে ক্যাথিড়াল 
হাইস্কুল_পাঠান হয়। মিশনারিদের স্কুলে ছেলেরা আদব-কায়দা 
শেখে, ভাল পড়ান্ুনা হয়, চরিত্রের বনিয়াদ দৃঢ় হয়। ক্যাথিড্রাল 
স্কুলে দু'বছর পড়ার পর ভাবাকে জন কনোন নামে আর একটি 
মিশনারি স্কুলে ভি করে দেওয়া হয়। এই ছুই স্কুলেই তার ছাত্রজীবন 
খুবই দেদীপ্যমান ছিল-_অনেকগুলি প্রাইজ পেয়েছিলেন_ পেয়েছিলেন 
অনেক মেডেল। বলতে গেলে পুরস্কার আর পারিতোষিকের ভেতর 
দিয়েই ডক্টর ভাবার সমস্ত ছাত্রজীবনটা অতিবাহিত হয়েছিল । 

স্কুলে প্রত্যেকটি ক্লাসে প্রাইজ পেয়েছিলেন-__কত রকমের প্রাইজ 
ছিল সে সব_পরীক্ষায় প্রথম স্থান অধিকার করার জন্য প্রাইজ, একটি 
দিনের জন্য স্কুলে অনুপস্থিত না থাকার দরুণ প্রাইজ, সুন্দর হাতের 
লোখার জন প্রাইজ, সুন্দর স্বভাবের জন্য প্রাইজ-__এমনি নান! ধরনের 
বু পুরস্কার লাভ করে স্কুল জীবনেই তিনি খ্যাতিমান হয়ে উঠেছিলেন 
এবং স্কুলের সেরা ছাত্র বলে গণ্য হয়েছিলেন । এমন পুত্র রত্বের জন্য 
ভাবা-দস্পতি আনন্দ বোধ করতেন। তাইতো তারা বাড়িতে ছেলের 


শাবক বস্তি ও চরিত্র বিকাশের পক্ষে একান্ত প্রয়োজনীয় ছিল। 

হোমির বাবা ও মা দু'জনেই লক্ষ্য করেছিলেন যে তাদের ছেলের 
স্বাভাবিক প্রবণতা বিজ্ঞানের দিকে এবং এর থেকেই তাদের ছু'জনের 
এ নিশ্চয়ই একজন বড়দরের 
বিজ্ঞানী হবে। তাদের এই ধারণা আশ্চর্যভাবেই সফল হয়েছিল। 
বিজ্ঞানের প্রতি ছেলের আগ্রহ যাতে বৃদ্ধি পায় লেজ ভারা বাড়িতেই 
একটা লাইব্রেরি করে দিয়েছিলেন__সেই লাইব্রেরিটি শুধু বিজ্ঞান 

আর কারিগরি বিদ্া-সম্পর্িত বইতে পূর্ণ ছিল। হোমি বুঝতে পারে 
এমন সব সহজ বই-ই তারা কিনে দিতেন। সে সব বইয়ের ষোল 
আনা সদ্যবহার তিনি করেছিলেন । শুধু পড়া নয়__কোন কোন বিষয় 
নিয়ে কিশোর ভাবা হাতে-কলমে পরীক্ষাও করতেন। বইয়ের 
জগতেই তিনি বাস করতেন। কারো সঙ্গে মেলামেশা নয়, বা বাজে 
গল্প করা নয়__শুধু বই আর বই। পিথাগোরাস, ইউক্লিড, গ্যালিলিও, 
নিউটন প্রভৃতি বিজ্ঞানীদের জীবনী পাঠ করে তিনি কল্পনা করতেন 
যে, বড় হয়ে তিনিও তাদের মতো বিজ্ঞানী হবেন। এই ভাবেই তার 
বৈজ্ঞানিক জীবনের বনিয়াদ তৈরি হয়েছিল-_ভালভাবেই তৈরি 
হয়েছিল। 

এইভাবে পনর বছর বয়সে বিজ্ঞান জগতের অনেক কিছুই তার 
জানা হয়ে গিয়েছিল একমাত্র নিজের চেষ্টায়। হোমির সহপাঠীরা 
দেখে অবাক হতেন, অবাক হতেন তার শিক্ষকগণ । তখন আইন- 
স্টাইনের নাম বা তার আপেক্ষিক তত্ত্বের কথা খুব কম লোকেই 
জানত। কিন্ত ভাবার কাছে আইনস্টাইনের কঠিন তন্বুটা একটা গল্পের 
মতো কি রকম সহজ মনে হতো, সেই কাহিনী বইয়ের গোড়াতেই বলা 
হয়েছে। 

পনর বছর বয়সে ভাবা সিনিয়র কেমত্রিজ পরীক্ষা পাশ করলেন 
কৃতিত্বের সঙ্গে! উত্তীর্ণ ছাত্রদের মধ্যে প্রথম তো! হয়েই ছিলেন, 
এমন কি প্রত্যেকটি বিষয়েও তারই ছিল প্রথম স্থান। 


তখন তাকে 
এলফিনস্টোন কলেজে ভতি করে দেওয়া হলো । 


বোম্বাই শহরের 
সেরা কলেজ এটি। এখানে ভাল ভাল ছাত্ররাই পড়তে আসত। 
এখানে কিছুদিন পড়ার পর ভাবা ভি হলেন বোস্বাইয়ের রয়্যাল 
ইনস্টিটিউট অব সায়েন্সে। বাবার ইচ্ছা ছিল ছেলে এঞ্জিনীয়ার হয়, 
সেইজন্য তাকে এখানে ভতি করে দেওয়া হয়। তখনো তার বয়স কুড়ি 
বছর হয়নি । 

তিনি যখন ইনস্টিটিউটের ছাত্র তখন একদিন ছাত্রদের এক বিতর্ক 
সভায় সমাজ কল্যাণে বিজ্ঞানের দান'__এই বিষয়ে তাকে বক্তৃতা করতে 
বলা হয়। অধ্যক্ষ ও অধ্যাপকদের মব্যে কয়েকজন সেখানে উপস্থিত 
ছিলেন। উনিশ বছরের একজন ছাত্র এমন একটি কঠিন বিষয় সম্পর্কে 
এমন সুন্দর বন্তৃতা করলেন যা শুনে সকলেই যারপর নাই বিস্মিত হয়ে 
ছিলেন। ভাবার ছাত্রজীবনের এই বক্তৃতাটি ইনস্টিটিউটের ম্যাগাজিনে 
ছাপা হয়েছিল । এর থেকে কিছু অংশ এখানে উদ্ধৃত হলো-_ 

“আমরা এখন বিজ্ঞানের যুগে বাস করছি। বিজ্ঞানের বলে মানুষ 
প্রকৃতির অনেক রহস্ত জানতে পেরেছে এবং প্রকৃতিকে সে তার বশে 
এনেছে। বিজ্ঞানের দৌলতে মানুষ বিপুল শক্তির অধিকারী হয়েছে। 
এই শক্তিকে ধ্বংসের কাজে প্রয়োগ না করে সমাজের কল্যাণে প্রয়োগ 
করতে পারলেই বিজ্ঞনের উদ্দেশ্য সার্থক হবে। আদিম মানুষ যখন 
অসহায় ভাবে প্রকৃতির প্রতিকূল পরিবেশের মধ্যে জীবনযাপন করত 
তখন তার হাতে বিজ্ঞানের কোন অন্তর ছিল নাঁ। যেদিন থেকে মান্য 
বিজ্ঞানের ক্ষেত্রে পদক্ষেপ করল সেদিন থেকে শুরু হয় তার জয়যাত্রা, 
সেদিন থেকেই শুরু হয় মানবসভ্যতার অবাধ অগ্রগতি । আমাদের 
সমাজকে সকল দিকে দিয়ে সুন্দর করে গড়ে তুলতে হলে বিজ্ঞানের 
সত্যকে নিষ্ঠার সঙ্গে ব্যবহার করতে হবে ॥” 

আর একদিন ক্লাসে তার এক সহপাঠীকে একটা ডিটেকটিভ বই 
পড়তে দেখে ভাবা তাকে বলেছিলেন এসব বই পড় কেন? 

__ ডিটেকটিভ গল্পের মধ্যে উত্তেজনার খোরাক থাকে। বিজ্ঞানের 
মধ্যে কি এসব আছে? 

_ কিন্তু বিজ্ঞানের চেয়ে শ্রেষ্ঠ ডিটেকটিভ গল্প কি আর কিছু 
আছে? বিজ্ঞানের চেয়ে উত্তেজক আর কিছু হতে পারে না। 
বিজ্ঞানে মাথা খোলে, বিজ্ঞানে বুদ্ধি বাড়ে। তোমাদের ডিটেকটিভ 
গল্পের যিনি রাজা সেই আর্থার কোনান ডর়েলই বলেছেন_'১cience. 
is the greatest detective story of all.’ 

সবাই শুনে অবাক হয়। 

সবাই ভাবে তাদের এই সহপাঠী বড় হয়ে নিশ্চয়ই একজন বড় 
বিজ্ঞানী হবে। এই বয়সে বিজ্ঞানের প্রতি যার এমন আগ্রহ সে 
বিজ্ঞানী না হয়েই যায় না। 


ইনস্টিটিউটে দু'বছর পড়া শেষ হলে উচ্চ শিক্ষালাভের জন্য 
ভাবাকে বিলেত পাঠান হলো। সেখানে তাকে কেমত্রিজ 

বিশ্ববিদ্ঞালয়ে ভর্তি করে দেওয়া হয়। যদিও তার নিজের আগ্রহ 
ছিল বিজ্ঞানে, তবু বাবার ইচ্ছায় তাকে পড়তে হয় এপ্রিনীয়ারিং। 

__ তোমাকে এঞ্জিনীয়ারিং পড়তে হবে । 

আমি ভেবেছিলাম পদার্থ বিজ্ঞান ও গণিত নিয়ে কেমব্রিজে 
পড়ব আপনি তো৷ জানেন আমার কি রকম আগ্রহ এই দিকে । 

_ কিন্তু এঞ্সিনীয়ারিং পাশ করতে পারলেই টাটার বিরাট শিল্প 
সংস্থায় মোটা মাইনের একটা চাকরি অবধারিত। 

প্রফেসারিও তো করতে পারি কোন কলেজে? 

_প্রফেসারি করে যা মাইনে পাবে তার চারগুণ মাইনে পাবে 
যদি তুমি এপ্রিনীয়ার হতে পারো ৷ 

_বিজ্ঞানের লাইনে গেলে, গণিতের লাইনে আমি গবেষণার 
সুযোগ পার। আমার জীবনের বড় আকাঙ্া আমি একজন বিজ্ঞানী 
হব_ স্তর জে. সি. বোস, স্তর পি. সি. রায়, স্তর সি. ভি. রমন_ এদের 
জীবনই আমার আদর্শ ৷ 

কিন্তু আমার ইচ্ছা তুমি একজন এঞ্জিনীয়ার হও। টাটার 
এঞ্জিনীয়ার হতে পারলে সম্মান ও অর্থ দুই-ই পাবে তুমি । 

শেষ পর্যন্ত নিতান্ত অনিচ্ছাসত্বেও পুত্রকে মেনে নিতে হয় পিতার 
মত। মেনে নিতে হয় তার আত্মীয় স্বজনদের ইচ্ছা। এঞ্জিনীয়ারিং 
পড়তেই ভাবা বিলেত গেলেন। এঞ্জিনীয়ারিং পড়তে তিনি বিলেত 
“এলেন বটে, কিন্তু বিজ্ঞানলক্্মী ভাবাকে যেন হাতছানি দিয়ে 


অন্যতম হয়ে উঠলেন। ইংরেজ 
ছাত্রটির প্রতিভায় মুগ্ধ হলেন 
ট্রাইপস পরীক্ষার কৃতি 
একুশ বছর ছিল। 
এখানে তিনি অনেকগুলি স্কলারসিপ লাভ করেছিলেন। এক 
সঙ্গে পাঁচটি বিষয় নিয়ে পাশ করে ভাবা কেমব্রিজে রেকর্ড স্থষ্টি করে 

অধ্যাপকরা পর্যন্ত এই তরুণ ভারতীয় 
! ১৯৩০ সালে . তিনি এপ্রিনীয়ারিং 
ঘের সঙ্গে উত্তীর্ণ হন । তখন ভাবার বয়স মাত্র 


ছিলেন। এতগুলি বিষয় তার কাছে কখনই বেশি বলে মনে হতো! 
না। তিনি সেগুলি অবলীলাক্রমেই পড়ে শেষ করেছিলেন। যদিও 
নিরলস অধ্যয়নের দ্বারা তার কেমব্রিজের দিনগুলি চিহ্নিত হয়ে আছে, 
তথাপি তিনি যে একজন গ্রন্থকীট ছিলেন ত! নয়। আগেই বলেছি 
গানে ও ছবি আকায় ভাবার প্রবল ঝোঁক ছিল ।  বিলেতে ছাত্র 
হিসাবে আসার পর তার এই আগ্রহ সমানভাবেই ছিল । এঞ্জিনীয়ারিং 
‘পড়তে গেলে কত বই পড়তে হয়, তার ওপর তিনি নিয়েছিলেন 
একসঙ্গে পাঁচটা বিষয়__এক-একটা। বিষয়ের জন্য তিন-চারখানা করে 
বই পড়তে হতো। 

আশ্চর্যের বিষয় এই যে, এই বিপুল পরিমাণ অধ্যয়নের চাপে 
শিল্প বা সংগীতের প্রতি ভাবার আগ্রহ কিছুমাত্র কমেনি। তিনি 
নিয়মিতভাবে গানের আসরে উপস্থিত থাকতেন ; সময় পেলেই ছবি 
জীকতেন। ইংলগ্ডের একাধিক চিত্রশালায় ভাবার আকা ছবি আজো 
শোভা পাচ্ছে। ইংলণ্ডে ছাত্রজীবনেই ভাবার রাজনৈতিক মতবাদ 
গঠিত হয়েছিল। আধুনিক কালের মানুষের পক্ষে রাজনীতির বাইরে 
থাকা সম্ভব নয়, সঙ্গত নয়: রাজনৈতিক চিন্তাহীন মানুষ এ যুগের 
সমাজে অচল-__এই রকম ধারণা যে তরুণ হোমির মনে সেদিন 
জেগেছিল এমন অনুমান আমরা অনায়াসেই করতে পারি।_ তাই 
কলেজের পাঠ্য পুস্তকের সঙ্গে রাজনীতি সম্পকিত বাছাই করা অনেক 
বই তিনি যত্রের সঙ্গে নিজে নিজেই পড়েছিলেন শুধু তার একজন 
অধ্যাপক তাকে বইয়ের একটি তালিকা ঠিক করে দিয়েছিলেন । 

এইভাবে পড়াশুনা করার ফলে তার. মনের মধ্যে রাজনৈতিক 
চিন্তা এসে দান! বাধতে থাকে এবং তিনি ইংলণ্ডের সোসালিস্ট বা 
সমাজতন্ত্রী দলে নাম লেখালেন এবং এর সভ্যশ্রেণীভুক্ত হলেন। 
কালক্রমে তার রাজনৈতিক চিন্তার পরিধি বৃদ্ধি পেতে থাকে এবং 
ব্যষ্টি ও সমষ্টির মধ্যে তার মনে এই ধারণা জন্মালো বে, -ব্যস্টিই মুখ্য, 
সমষ্টি গৌণ; সমাজ অপেক্ষা ব্যক্তি-মান্ুষেরই মূল্য বেশি। 

পরবতিকালে অবশ্য পণ্ডিত জওহরলাল নেহরুর সংস্পর্শে আসার পর 
ভাবা প্রধান মন্ত্রীর মানবিক আদর্শ দ্বারা প্রভাবিত হয়েছিলেন । 

কিন্তু ইংলণ্ডে এসে বিজ্ঞান সম্পর্কে ভাবার বহুমুখী আগ্রহ 
চরিতার্থ হওয়ার সুযোগ এসেছিল । কলেজের গ্রন্থাগারে যুরোপ 
ও আমেরিকার যাবতীয় বৈজ্ঞানিক পত্র-পাত্রিকা পড়বার অবাধ স্থযোগ 
তিনি পেয়েছিলেন এবং মনের আনন্দে তিনি যেন সেগুলি গো-গ্রাসে 
গিলতেন। অধ্যয়ন ছিল তার লক্ষ্য আর এই লক্ষ্যে তরুণ ভাবা 
ছিলেন একলব্যের মতোই একনিষ্ঠ । অধ্যয়নে এই একাগ্রচিন্ত 
নিষ্ঠার ফলে তিনি বহুবিধ পুরস্কার লাভ করতে সক্ষম হয়েছিলেন । 
তার সহপাঠীরা বিস্ময়ের সঙ্গে দেখতেন কেমন অবলীলাক্রমে তিনি 
একটির পর একটি প্রাইজ করায়ন্ত করেছিলেন। একদিন ভাবাকে 
ফিলজফিক্যাল ম্যাগাজিন পড়তে দেখে তার এক সহপাঠী তাকে 
জিজ্ঞাসা করেন, বিজ্ঞানের যতগুলি পত্রিকা আছে, শুনেছি সেগুলির; 
মধ্যে এটিই সবচেয়ে কঠিন। আমরা তে স্নাতক শ্রেণীর ছাত্র, এই 
পত্রিকা পড়ার যোগ্যতা কি আমরা অর্জন করেছি ? 

_ স্তর আইজাক নিউটনের জীবনী পড়েছ? 


_না। 


_তাই এই রকম প্রশ্ন করছ। এই কেমত্রিজেরই তিনি একজন 
ছাত্র ছিলেন। এখানে তার তৈলচিত্র ও আবক্ষ মর্মর মূর্তি রাখ! 
আছে, দেখেছ নিশ্চয়ই । আঠার বছর বয়সে যখন তিনি এখানে 
আসেন তখনই তার জ্ঞানের বহর দেখে তাকে ট্রিনিটি কলেজে ভন্তি 
করে নেওয়া হয়েছিল। তার গণিতের অধ্যাপক বুঝতে পেরেছিলেন 


যে, এই ছাত্রটি সাধারণ থেকে আলাদ। আর গণিতে তার. অসাধারণ 


তিনি গণিতের অধ্যাপক হয়েছিলেন এবং ত্রিশ 
একজন বিজ্ঞানী হিসাবে প্রতিষ্ঠা লাভ করেন। 
বছর বয়সে তার যুগান্তকারী তত্ব আবিষ্ষার ক 


বছর বয়সেই তিনি 
আইনস্টাইন ছাবিবশ 
রেছিলেন জানো ? 

_ কিন্তু আমার আসল প্রশ্নটা তুমি এড়িয়ে বাচ্ছ। 

_ না, এড়িয়ে যাব কেন? এই দু'জন মহাবিজ্ঞানীর দৃষ্টান্ত 
উল্লেখ করলাম এইজন্য যে জ্ঞান অর্জনের জন্য কোন বয়স নেই। 
আমরা যদি চেষ্টা করি তাহলে ফিলজফিক্যাল ম্যাগাজিন পড়ে বুঝতে 
পারব না কেন? 

তার সহপাঠীরা এই কথা শুনবার পর ভাবাকে নিয়ে পরিহাস 
করতে আর সাহস পেত না । তারা সকলেই এই অসাধারণ ছাত্রটিকে 
সমীহ করত। এইজন্তই তো তিনি কেমব্রিজের প্রতিভাবান 
ছাত্র হিসাবে গণ্য হয়েছিলেন। ১৯৩০ সালে বলবিদ্ভা বিজ্ঞানে 
( Mechanical Science) অর্থাৎ এঞ্জিনীয়ারিং-এ যখন তিনি 
স্নাতক হলেন, তখন বোস্বাইতে এই সংবাদে তার বাড়ির সকলেই, 
বিশেষ করে তীর বাবা খুব আনন্দিত হলেন | টাটার ইস্পাত তৈরির 
কারখানায় দু'হাজার টাকা মাইনের একট! চাকরি ভাবার জন্য 
অবধারিত ছিল। তাই হোমির বাবা ছেলেকে সত্বর দেশে ফিরতে 
নির্দেশ দিলেন। হোমি তার বাবাকে এক চিঠিতে জানালেন_- 
‘আমাকে দু'বছরের জন্য অঙ্কেতে একটা স্বলারসিপ দেওয়া হয়েছে 
আমি তাই এখন দেশে ফিরতে পারব ন! ৷৷ কেমব্রিজ বিশ্ববিদ্যালয়ের 
সের! ছাত্ররাই এই বৃত্তি লাভ করতেন। ভাবার আগে আর কোন 
ভারতীয় ছাত্র এই বৃত্তি লাভ করেন নি। 

আসল কথা এপ্সিনীয়ারিং লাইনটা ভাবার ঠিক মনঃপুত ছিল না। 
এই বৃত্তি পাওয়ার পর তিনি কিছুকাল দুরিখে গিয়ে উল ন. 
পাউলির অধীনে গবেষণা করেন এবং পরে রোমে এনরিকো A 
অধীনে গৱেষণা করেন। এই বৃত্তির মেয়াদ শেষ হলে পরে, ১৯৩ 
সালে ভাবাকে কেমত্রিজ বিশ্ববিদ্যালয়ের কর্তৃপক্ষ আর একটি বৃত্তি 
প্রদান করেন স্তর আইজাক নিউটন স্ট,ডেন্টসিপ । খুব প্রতিভাবান তর 


১, Rouse Ball travelling studentship in Mathematics: 


পরিমাণ ছিল মানিক পঞ্চাশ পাউণ্ড । i উর 

ছাত্র ভিন্ন এই দুৰ্লভ বৃত্তি সচরাচর কোন ছাত্র লাভ করতে পারত না ॥ 
যে কোন ছাত্রের পক্ষেই এই বৃত্তি পাওয়া গৌরবের বিষয় বলে গণ্য 
হতো । এর আগে কেমব্রিজে আর কোন ভারতীয় ছাত্র এই বৃত্তি 
লাভ করেন নি। ঝোন্বাইতে তাদের বাড়িতে যখন এই সংবাদ 
পৌছল তখন হোমির মা ও বাবা ছু'জনেই খুশি হলেন। মায়ের 
আনন্দের মাত্রাটা যেন একটু বেশি ছিল। তিনি তার স্বামীকে 
বললেন, দ্যাখো, তুমি তো এঞ্জিনীয়ারিং পাশ করার সঙ্গে সঙ্গে 
ছেলেকে দেশে ফিরে আসতে বলেছিলে, কিন্তু এখন বুঝতে পারছ 
হোমি এপ্রিনীয়ার হবার জন্য জন্মায়নি। 

হোমির বাবা উত্তরে কিছু বললেন না। তিনিও মনে মনে হয়ত 
চিন্তা করে থাকবেন যে, তার ছেলে টাটা কোম্পানীতে চাকরি করবার 
জন্য জন্মায়নি_তার জন্য হয়ত সত্যিই একটা বিরাট ভবিষৎ 
প্রতীক্ষা করছে। এই সময়ে একদিন বিলেত থেকে চিঠি এলো | 
হোমি তার বাবাকে লিখেছেন_বাবা, আপনারা হয়ত খবরের 
কাগজে দেখে থাকবেন যে, কেমব্রিজ বিশ্ববিদ্যালয়ের কর্তৃপক্ষ আমাকে 
আর একটা উচুদরের বৃত্তি প্রদান করেছেন। নিউটন স্ট,ডেন্টসিপ 
পাওয়ার পর আমি বিশ্ববিদ্যালয়ে যে ‘থিসিস’ ( Thesis-গবেষণামূলক 
প্রবন্ধ ) দাখিল করেছিলাম তার জন্য আমাকে ‘পি. এইচ. ডি’ উপাধি 
দেওয়া হয়েছে, আর সেই সঙ্গে দেওয়া হয়েছে আর একটা বৃত্তি ॥ 
এর নাম 41851 Exhibition Studentship’. একশে| বছর 
আগে এটি প্রবর্তিত হয়েছিল । আমাকে তাই আরে ছু'বছরের জন্য এই 
দেশে থেকে যেতে হবে। আমি এখন বুঝতে পারছি আমার জীবন 
বিধাতা আমার জন্য বৈজ্ঞানিক গবেষণার পথ ঠিক করে রেখেছেন । 
প্রথমবার রাউজ বল ট্র্যাভেলিং সট,ডে্টসিপ পেয়ে আমি জুরিখ ও 
রোমে গিয়ে ধাদের অধীনে গবেষণা করবার সুযোগ পেয়েছিলাম 
তারা এদেশের পদার্থ বিজ্ঞানীদের নীর্স্থানীর়। আমি গাণিতিক 
পদর্থবিষ্ঠা নিয়ে কাজ করি-_এই তাদের ইচ্ছা ॥ 

সংবাদে বাবা ও মা এবং আত্মীয়-স্বজন সকলেই যার পর নাই খুশি 
হলেন। খুশি হলেন তার এখানকার স্কুল ও কলেজের শিক্ষক ও 
অধ্যাপকবুন্দ। এইভাবেই সেদিন ভাবার নামটি ভারতবর্ষের 
বিদগ্ধমহলে ছড়িয়ে পড়েছিল । সকলেই যেন সাগ্রহে ভারতীয় বিজ্ঞান 
জগতের দিগন্তে এক নব জ্যোতিক্ষের আবির্ভাবের জন্য সাগ্রহে অপেক্ষা 
করতে লাগলেন। ইংলণ্ডের ছাত্র মহলেও ‘হোমি ভাবা” এই নামটি 
তখন বেশ সুপরিচিত হয়ে উঠেছিল । 

এখানে উল্লেখ করা দরকার যে, যদিও প্রধানত তিনি ইংলণ্ডে 
এসেছিলেন এপ্রিনীয়ারিং পড়তে কিন্তু শিক্ষাকালে নতুন কোয়ান্টাম 
তত্বে গবেষণারত প্রখ্যাত গাণিতিক পদার্থবিদদের সংস্পর্শে এসে 
ভাবার মনে প্রকৃতির পদার্থগত সমস্তাসমূহের গভীরে প্রবেশ করবার 
আগ্রহ বিশেষভাবে জাগ্রত হয় । এর ফলে নীভ্রই তিনি এঞ্জিনীয়ারিং 
ছেড়ে গাণিতিক পদার্থবিষ্ঠায় মনোনিবেশ করেন এবং কেমব্রিজের 
গনাভিলি ও কেয়াস কলেজের সঙ্গে সংশ্লিষ্ট হন। পদার্থবিদ্যার যে 
বিষয়টি ভাবার মনে প্রথমে আগ্রহের স্থা্টি করে সেটি হচ্ছে দ্রুতগামী 
পজিট্রনের বিনাশ সম্পর্কে গবেষণা । প্রথমবার বৃত্তি পেয়ে অধ্যাপক 
ফেগ্সির অধীনে রোমে ইনষ্টিটিউট অব ফিজিক্স-এ তিনি এই বিষয়ে 
গবেষণা, করেন। ১৯৩৬ সালে এগজিবিশন বৃত্তি লাভ করে, ডক্টর 
ভাবা কোপেনহেগেনের বোর ইনষ্টিটিউটে৯, কিছুকাল অতিবাহিত 


১ নীলদ্‌ বোর (1115 Bob ) ( ১৮৮৫-১৯৬৫) পৃথিবীর সর্বশ্রেষ্ঠ পরমাণু 


বিজ্ঞানী। পরমাণুর গঠন সম্পর্কে তিনি বিশদভাবে গবেষণা করেন এবং 
বিশ্লেষণ করে এর রহস্ত উদ্ঘাটন করেন। কোপেনহেগেন ইনষ্রিটিউট অব 
ফিজিক-এর তিনি. প্রধান পরিচালক ছিলেন; এই ইনষ্টিটিউট এখন তার নামে 
পরিচিত। ১৯১২ সালে তিনি পদার্থবিজ্ঞানে নোবেল পুরস্কার লাভ করেন। 
এর সম্পর্কে আইনস্টাইন বলতেন--'নীলদ্‌ বোর ভিন্ন পরমাণু (atom) 
সম্পর্কে আমাদের জ্ঞান-অসম্পূর্ণ থেকে যেত ৷’ ভাবা এরই অধীনে কোপেনহেগেনে 
কাজ করার দুর্লভ স্থযোগ লাভ করেছিলেন । 

করেন। এখানে থাকাকালে অধ্যাপক ডাবলিউ হাইটলারের সহযোগে 
তিনি একটি নতুন তত্বের সুচনা করেন এবং এটাই ছিল ভাবার 
বৈজ্ঞানিক প্রতিভার প্রথম ক্ফুরণ । 

এই তন্ব্টির নাম 'Gascadুe Theory of cosmic ray 
975৭9 এবং এই তন্বটি পরবন্তিকালে য়ুরোপের বিজ্ঞানী সমাজে 
এই তরুণ ভারতীয় বিজ্ঞানীকে সুপরিচিত করে তুলেছিল । বিষয়টি 
সংক্ষেপে বলি এখানে । “কসমিক রে-কে বল! হয় মহাজাগতিক 
রশ্মি। মহাশুন্য থেকে খুব সুক্ম মৌলিক কণিকা, বিশেষ করে 
তড়িতাবিষ্ট কণিকাসমূহ বায়ুমণ্ডল ভেদ করে এসে আমাদের এই 
পৃথিবীপুষ্ঠে সব সময় বর্ধিত হচ্ছে। এই তড়িৎকণিকার অজস্র ধারা 
আসছে অতি সক্ষম তরঙ্গের আকারে আর তা অদৃশ্য আলোকরশ্মির 
মতো মহাশূন্যে চারদিকে ছড়িয়ে পড়ছে। সুদীর্ঘ পথ অতিক্রম 
করবার সময় এদের সংগঠক নিউট্রন, প্রোটন প্রভৃতি বিভিন্ন 
কণিকার পরস্পর সংঘাতে এক রকম নতুন কণিকার স্থষ্ট হয়। 
ভাবা এই ভারী পদার্থ কণিকার নাম দেন ৫মসন' (Meson)> | 
পৃষ্ঠে যে মহাজাগতিক রশ্মি পৌছায় তার প্রায় তিন-চতুর্থাংশই 
এই মেসন-কণিক|। জগতের সৃষ্টি রহস্তের মূলে এই অদৃশ্য রশ্মির 
প্রভাব কতখানি তা বিশেষ গবেষণার বিষয়। মহাজাগতিক রশ্মির 
বর্ধন সম্বন্ধে প্রপাততত্বের ( Cascade Theory ) স্ুত্রপাত করা 
নিঃসন্দেহে ভাবার ছাত্রজীবনের একট! গুরুত্বপূর্ণ ঘটনা ছিল। 
নীলস্‌ বোর, ম্যাক্স বোর্ন, ফেপ্সি ও ডিরাক প্রভৃতি বিশ্ববিশ্রুত 
বিজ্ঞানীদের ঘনিষ্ঠ সংস্পর্শে আসাও তার ছাত্রজীবনে কম গৌরবের 
বিষয় ছিল না। এইভাবেই হোমি ভাবা কেমত্রিজে থাকাকালে 
তৰবীয় পদার্বিষ্ার দিকে আকৃষ্ট হয়েছিলেন এবং এটা তার জীবনে 

১. মেসন-মহাজাগতিক রশ্মিতে পাওয়া এক 


রকম খুব স্ুন্ম কণিকা । 

যেমন, ভারতের পক্ষেও তেমনি বিশেষ গুরুত্বপূর্ণ ছিল। এই মৌলিক 
গবেষণার জন্য ১৯৩৭ সালে ভাবা আ্যাডাম্স পুরস্কার লাভ করেন। 
ভারতীয় ছাত্রদের মধ্যে তিনিই প্রথম এই সম্মানিত পুরস্কার লাভ 
করেছিলেন। 

ইংলণ্ডের জ্ঞান-গরিমার বিভূষিত হয়ে প্রায় দশ বছর পরে ডক্টর 
হোমি ভাবা স্বদেশে ফিরলেন। এখানে তার জন্য গৌরবোজ্জল 
ভৰিষ্যং অপেক্ষা করছিল । তখন দ্বিতীয় মহাযুদ্ধের দ্বিতীয় বৎসর 
চলছে। 

সারাজীবন আমি বিজ্ঞানের সাধনায় নিযুক্ত থাকব, বিজ্ঞানকে 
দেশের বৈষয়িক উন্নয়নে, নিয়োজিত করব। বিজ্ঞানকেই আমি 
জীবনের সঙ্গী করব । বিলেত থেকে ভারতবর্ষে অল্পদিন আগে 
হোমি তার এক বন্ধুকে একটি চিঠিতে এই কথাগুলি লিখেছিলেন । 

তোমরা শুনে অবাক হবে, এ তার কথার কথ! ছিল না অথবা 
নিছক মনের আবেগে তিনি এই কথা লেখেননি। যা বলেছিলেন, 
কাজে তা-ই তিনি করেছিলেন। বিজ্ঞানকেই তিনি তার জীবনের 
একমাত্র সঙ্গী করেছিলেন- গ্রহণ করেননি জীবনসঙ্গিনী। দেশে 
ফিরবার পর হোমির মা যখন ছেলের কাছে বিয়ের কথাটা তুললেন 
(একটি সুন্দরী ও শিক্ষিতা পাত্রী তিনি আগে থেকেই পছন্দ করে 
রেখেছিলেন ) তখন ডক্টর ভাবা তার মা-কে বললেন, আমার বিয়ে, 
হয়ে গেছে মা। 

বলিস কিরে? কবে বিয়ে হলো? কাকে বিয়ে করলি 
আমরা কেউ কিছুই জানতে পারলাম না। তোর বাবা একথা 
শুনেছেন ? রী 

শা মা। আমি কাউকে জানাইনি এই বিয়ের কথা। 

_ মেম বিয়ে করেছিস? কোথায় তোর বউ 

__বউকৈ সঙ্গে করেই এনেছি। 

তাকে এনে কোথায় রেখেছিস ? কই, এতদিন তো কিছু 
বলিস নি। 

মা ও ছেলেতে এই রকম কথাবার্তা হচ্ছে, এমন সময় সেখানে 
অতফ্কিতে এসে উপস্থিত হলেন মিস্টার ভাবা_হোমির বাবা। 
অন্তরাল থেকে তীর ভ্্রীর শেষ কথাটা তার কানে এসেছিল। সেই 
কথাটার জের টেনেই তিনি স্ত্রীকে জিজ্ঞাসা করেন, কার কথা হচ্ছে? 

_ তোমার পুত্রবধূর কথা। শুনেছ হোমি বিলেতের একটা 
মেয়েকে বিয়ে করেছে আর তাকে সঙ্গে করেই এনেছে। এদিকে 
আমি তোমার বন্ধু ফিরোজ গান্ধীর মেজ মেয়েকে হোমির জন্য পছন্দ 
করে রেখেছি । 

_আমি ভুল শুনছি না তো? হোমি বিয়ে করেছে? নালা 
এ কখনই হতে পারে না । | 

_ ছেলে তে! সামনেই দাড়িয়ে রয়েছে। একেই তুমি জিজ্ঞাসা 
করনা। তাই তো বলি বিলেতে গিয়ে লেখাপড়া শিখতে ছু'এক বছর 
লোকে কাটিয়ে আসে, আর হোমি কিন! এতগুলো বছর কাটিয়ে এলে ৷ 


__তুমি বিয়ে করেছ? 

_হ্যা বাবা। 

__এবিবয়ে আমাদের কিছু জানাওনি তো? 

_ জানাবার দরকার হয়নি । এ আমার ব্যক্তিগত ব্যাপার । 

_ তোমার বাবা-মা, তোমার পরিবারের কেউ জানবে না? জানো? 
এসব ব্যাপারে আমাদের পরিবার একটু গৌড়া। 

হোমি তখন বললেন, বংশের মর্যাদা, আমাদের সমাজের মর্যাদা 
ক্ষুণ্ণ হয় এমন কাজ যে আমার দ্বারা হতে পারে এ আপনি বিশ্বাস 
করেন? 

_ বিশ্বাস করি না বলেই তে! আশ্চর্য লাগছে। 

_আরো আশ্চর্য হবেন আপনারা শুনে যে, আমি জীবনে 
বিজ্ঞানকেই বরণ করে নিয়েছি__আর কাউকে বরণ করা আমার পক্ষে 
সম্ভব নয়। ‘Science is my first love’ it will remain so 
to the last day of my life’. বিজ্ঞান আমাকে যে জ্ঞান দিয়েছে, 
দেশের জন্য সেই অঞ্জিত জ্ঞান আমি কাজে লাগাবো। 

এতক্ষণে ভাবা-দম্পতির দুশ্চিন্তার যেন অবসান হলো ৷ 

হোমি ভাবা যথাৰ্থ ই বিজ্ঞানলক্্মীর সেবক ছিলেন এবং বিলেতে 
থেকে যে জ্ঞান তিনি আহরণ করেছিলেন সেই মূল্যবান অম্পদ তিনি 
অর্ধ্যরূপে দেশজননীর চরণে অর্পণ করেছিলেন। আজীবন অবিবাহিত 
থেকে তিনি বিজ্ঞানের মাধ্যমে দেশের সেবা করেছিলেন। এই 
বিজ্ঞানীর জীবনের সার্থকত। এইখানেই । এইখানেই তার মহত্ব। 


স্বার্থত্যাগের এমন দৃষ্টান্ত বিরল। এই কারণেই হোমি জাহাঙ্গীর 
ভাবা অনন্য হয়ে আছেন । 

বোম্বাই থেকে ডক্টর ভাবা একটি আবেদনপত্র পাঠালেন বাঙ্গালোরে 
ডক্টর রমনের কাছে। তিনি তখন এখানকার ইনষ্টিটিউট অব জায়েন্স- 


এর ডিরেক্টর । তার ছাত্রজীবন থেকেই ভাবা বিশেষভাবে আকৃষ্ট 
হয়েছিলেন অধ্যাপক 


বৈজ্ঞানিক প্রতিভা 


তরুণ ভাবাকে নোবেল 


র গভীরভাবেই আকৃষ্ট করেছিল। 
রমন তার কাছে একজন 4০]? হয়ে উঠেছিলেন । 


তাই ভারতবর্ষে 
ভি পি রদলকেই পম চিঠি লিখেছিজেন ভার ইনি 
তার যোগ্য কোন একটা কাজ হতে পারে কিনা, এই কথাটাই তিনি 
সেই চিঠিতে জানতে চেরেছিলেন। 


উত্তর এলো! প্রায সঙ্গে সঙ্গেই। 
চিরকালের মতে সত্য এই প্রবাদ বাক্য । 

জহুরী জহর চেনে। 


ভাবার পরিচয় অধ্যাপক রমনের কাছে অজানা ছিল না। ভাবার 
চিঠির উত্তরে রমন তাকে অত্যন্ত হগ্যতাপূর্ণ একটি চিঠি লিখলেন এবং 
শেষে লিখলেন__আমাদের এই ইনস্টিটিউটে তত্বীয় পদার্থবিজ্ঞানে 
Special Reader হিসাবে আপনাকে আমরা সানন্দে নিযুক্ত করতে 
পারি। অন্যান্য সুবিধা ব্যতিরেকে এই পদের বেতন মাসিক হাজার 
টাকা । আপনি যদি এই পদ গ্রহণে সম্মত থাকেন তাহলে সত্বর লিখে 
জানাবেন এবং যত শী্র সম্ভব যোগদান করার চেষ্টা করবেন। আপনার 
মতো একজন কৃতবিদ্ ব্যক্তিকে এই প্রতিষ্ঠান সাদর অভ্যর্থনা 
জানাচ্ছে ॥ 

রমনের কাছ থেকে আন্তরিকতাপুর্ণ এই চিঠিথানি পেয়ে ডক্টর 
ভাবা, বলা! বাহুল্য, খুবই খুশি হলেন। রমন তখন বিশ্ববিঞ্রুত 
বৈজ্ঞানিক ; তার অধীনে কাজ করবার সুযোগ পাওয়া ভাগ্যের কথা । 
তাই চিঠি পাওয়া মাত্র তার বাবা ও মায়ের সঙ্গে পরামর্শ করে ডক্টর 
ভাবা তার সন্মতি জানিয়ে দিলেন। ভারতে তার প্রথম কর্মস্থল ছিল 
বাঙ্গালোর। বিলেতে থাকবার সময় রমনকে তিনি একবার দেখেছিলেন 
১৯৩০ সালে যখন অধ্যাপক রমন নোবেল প্রাইজ আনবার জন্য ওদেশে' 
গিয়েছিলেন। যে বছরে (১৯৩৩) ভাবা নিউটন বৃত্তিলাভ করেন, 
সেই বছরেই রমন কলকাতার বিজ্ঞান কলেজ থেকে বাঙ্গালোরে 
ইণ্ডিয়ান ইনস্টিটিউটের প্রথম ভারতীয় পরিচালক হিসাবে যোগদান 
করেন। 

এক জায়গায় এই ছুই প্রবীণ ও নবীন বিজ্ঞানীর মধ্যে মিল ছিল । 
ভাব! যে বছর “ডক্টরেট উপাধি লাভ করেন সেই বছরে ( ১৯৩৪ ) 
বাঙ্গালোরে প্রধানত অধ্যাপক রমনের উদ্যোগে এবং চেষ্টায় স্থাপিত 
হয় ইণ্ডিয়ান আাকাদেমি অব সায়েন্সেস নামক একটি প্রতিষ্ঠান। এই 
জাতীয় প্রতিষ্ঠান ভারতে সেই প্রথম। রমনই ছিলেন এর প্রতিষ্ঠাতা- 
সভাপতি । এই সংস্থার লক্ষ্য ছিল__'জাতির সেবা ৷৷ তরুণ ভাবার 
জীবনের আদর্শও ছিল ঠিক তাই। বোম্বাই থেকে প্রথম যে চিঠিখানি 

ভাঁবা বাজালোরে রমনের কাছে পাঠিয়েছিলেন তাতে তার জীবনের 
আদর্শের কথা ব্যক্ত করে তিনি লিখেছিলেন। যে উন্নত আদর্শ নিয়ে 
আমি আমার কর্মজীবন শুরু করতে চাই তা হলো জাতির সেবা, 
দেশের সেবা । বিজ্ঞানকে আমি অর্থকরী বিদ্যা হিসাবে গ্রহণ 
করিনি।” এইজন্তই তো অধ্যাপক রমন সহৃদয়তার সঙ্গে এই তরুণ 
বিজ্ঞানীকে গ্রহণ করেছিলেন । 

১৯৩৭ সালে পদার্থবিজ্ঞানে জার্মানিতে অধ্যাপক :হাইটলারের 
অধীনে ডক্টর ভাবা মহাজাগতিক রশ্মির বর্ষণ সম্বন্ধে যে প্রপাত তত্ব 
নিয়ে গবেষণা শুরু করেছিলেন, বাঙ্গালোর ইনস্টিটিউট অব সায়ন্সে 
রীডারের পদে নিযুক্ত হয়ে তিনি আবার সেই বিষয় নিয়ে গবেষণা 
করতে থাকেন। ইলেক্ট্রন-পজিট্রন জুটির উদ্ভব সম্পর্কে প্রাঞ্জল তত্ব 
রচনা করাই ছিল পদার্থ বিজ্ঞানে ভাবার প্রধান অবদান। ১৯৪০ সালে 
বাঙ্গালোর ইনস্টিটিউটে যোগদান করার অল্প কয়েকদিন পরের একটি 
ঘটনা এখানে উল্লেখযোগ্য । ডক্টর ভাবার খ্যাতি ছিল পুরোগামী । 
বাঙ্গালোর শহরের শিক্ষিত নাগরিকগণ যখন জানতে পারল যে ডক্টর 
হোমি জাহাঙ্গীর ভাবা রীডার হিসাবে এখানকার ইনস্টিটিউটে যোগদান 
করেছেন তখন তাদের আয়োজিত এক জনসভায় কিছু বলার জন্য 
ভাবাকে আমন্ত্রণ করা! হয়। অধ্যাপক রমন স্বয়ং এই সভায় সভাপতিত্ব 
করেছিলেন । 

এর আগে অনেক বিজ্ঞানীর কাছ থেকে স্থানীয় অধিবাসিবৃন্দের 
বক্তৃতা শুনবার সৌভাগ্য হয়েছিল এবং তাঁদের সকলেই হান্ধা ধরনের 
বক্তৃতা করেছিলেন । ভাবার কাছ থেকেও তারা সেই রকম বক্তৃতাই 
আশা করেছিলেন। কিন্ত সমসাময়িক বিবরণ থেকে আমর! জানতে 
পারি যে, সেদিনের সন্ধ্যার বাঙ্গালোর টাউন হলে ভাবা যে ভাষণ 
দিয়েছিলেন তা ছিল একেবারেই আলাদা। প্রথমটায় তিনি একটু 
বিচলিত বোধ করেছিলেন, কিন্ত যেমন তিনি বিষয়টির গভীরে প্রবেশ 
করেন (তার বক্তৃতার বিষয় ছিল-_বর্তমান সমাজে বিজ্ঞানের 

ভূমিকা" ) অমনি উপস্থিত সকলেই মন্ত্ৰমুগ্ধ হয়ে তার বক্তৃতা শুনতে 
থাকে। সেইসঙ্গে তিনি পদার্থবিজ্ঞানের অতি আধুনিকতম বিষয় 
পরমাণুর কথাও প্রাঞ্জল ভাষায় উল্লেখ করেছিলেন। বলেছিলেন__ 
পরমাণু একটি আশ্চর্য পদার্থ; পারমাণবিক শক্তি আরো আশ্চর্য 
আগামী দিনের পৃথিবীতে এই মহাশক্তির শান্তিপূর্ণ প্রয়োগের ওপরেই 
নির্ভর করবে বর্তমানকালে বিজ্ঞানের প্রকৃত ভূমিকা । ডক্টর রমন 
সভাপতির চেয়ার থেকে বক্তাকে ধন্যবাদ জানিয়ে বলেছিলেন__-ডক্লর 
ভাবা আজ আপনাদের কাছে বা বললেন, তা পদার্থবিজ্ঞানের 
একেবারে নৃতনতম বিবয়। বক্তা, সভাপতি এবং এই সভায় উপস্থিত 
একজন প্রখ্যাত গণিতবিদ্‌__সম্তবত এই তিন জন ভিন্ন আর কারো 
কাছে এই সুন্দর বক্তৃতা ভালো লাগেনি রমনের এই মন্তব্যে সভায় 
হাসির তুফান উঠেছিল । 

১৯৪১ সালটি ভাবার জীবনে স্মরণীয় হয়ে আছে। 

এই বছর ইংলণ্ডের রয়্যাল সোসাইটির তিনি “ফেলো? নির্বাচিত 
হন। তিনি এখন ডক্টর হোমি জাহাঙ্গীর ভাবা এফ. আর. এস। 
যে কোন বিজ্ঞানীর পক্ষে রয়্যাল সোসাইটির সদস্তপদে নির্বাচিত 
হওয়া বিশেষ সম্মানের কথা, গৌরবের বিষয়। জগদীশচন্দ্র 
রামানুজম, রমন সত্যেন বোস, মেঘনাদ সাহা প্রভৃতি তার পূর্ব 
স্ুরিগণ এই ছুল'ভ গৌরব অজন করে ভারতবর্ষের মুখ উজ্জল 
করেছেন। তার এফ. আর. এস. হওয়ার সংবাদ যখন সংবাদপত্রে 
প্রকাশিত হয় তখন সেদিনের প্রভাতী সংবাদপত্রটি হাতে নিয়ে 
ভাবার মা তার স্বামীর কাছে এসে বললেন, আজকের কাগজ 
দেখেছ? তোমার ছেলে এফ. আর. এস. হয়েছে। টাটা কোম্পানীর 
এঞ্জিনীয়ার হলে হোমি কি এই সম্মান লাভ করতো ? 

_নী। এখন বুঝতে পারছি এঞ্জিনীয়ারিং বৃত্তি কেন ওর 
মনঃপুত ছিল না। বাবার ভবিষ্যদ্বাণী দেখছি নিষ্ফল হবে না। 

দু'বছর পরে ডক্টর ভাবা ইনস্টিটিউটে অধ্যাপকের পদে নিযুক্ত 

হলেন : তাঁর প্রতিভা দেখে রমন তাকে রীভার থেকে অধ্যাপকের 
পদে উন্নীত করে দিয়ে তার কৃতিত্বের পুরস্কার দিয়েছিলেন অধ্যাপক 
পদে নিযুক্ত হয়ে সেখানে মহাজাগতিক রশ্মি সম্বন্ধে গবেষণার একটি 
কেন্দ্র তার অন্যতম কীর্তি; এজন্য রমন তাকে সব রকম সুযোগ 
দিয়েছিলেন। এই পদে তিনি তিন বছর ছিলেন। ইনস্টিটিউটের 
পদার্থবিদ্যা বিভাগটির সম্পূর্ণ দায়িত্ব রমন তাকেই দিয়েছিলেন, বলা! 
বাহুল্য, ভাবা এই দায়িত্ব বিশেষ যোগ্যতার সঙ্গেই বহন করছিলেন । 
এই সময়ের মধ্যে জার্মানিতে আরন্ধ তার গবেষণাটি তিনি সম্পূর্ণ 
করেন। আগেই বলেছি, ভাবা ইচ্ছে করলে কেমব্রিজে থেকে তার 
বৈজ্ঞানিক জীবন গড়ে তুলতে পারতেন, এবং সে রকম সুযোগও 
তিনি পেয়েছিলেন। কিন্তু তিনি চেয়েছিলেন তার প্রতিভা ও 
অভিজ্ঞতা! তার নিজের দেশে বিজ্ঞানের উন্নতিকল্পে প্রয়োগ করবেন । 

অধ্যাপক হিসাবে ভাবা তার ছাত্রদের কাছে খুবই জনপ্রিয়ত৷ 
অজন করছিলেন। মামুলি লেকচার তিনি দিতেন না। ক্লাসে যখন 
তিনি আসতেন তখন তার উপস্থিতিতে যেন এক আশ্চর্য পরি- 
বেশের স্থ্টি হতো।  ক্লাসশুদ্ধ ছাত্র উৎকর্ণ থাকত তার মুখের 
উচ্চারিত প্রতিটি কথা শুনবার জন । বিজ্ঞানের মতো কঠিন বিষয়কে 
তিনি এমন প্রাঞ্জলভাবে ছাত্রদের সামনে তুলে ধরতেন যে তাদের 
বুঝতে কিছুমাত্র কষ্ট হতো না। একদিন ক্লাসে তিনি ছাত্রদের 
বলেছিলেন “অসীম ধৈর্য, অপরিসীম উৎসাহ আর নিজের ওপর 
বিশ্বাস_-এই তিনটি জিনিস যার মধ্যে নেই তার পক্ষে বিজ্ঞানের 
কৃতী ছাত্র হওরী কঠিন। কেবলমাত্র প্রতিভার দৌলতে বিজ্ঞানী 
হওয়া যায় না, পরিশ্রম করবার ক্ষমতা থাকা চাই। পৃথিবীর 
ধারা শ্রেষ্ঠ বিজ্ঞানী তাদের সকলেই নিরলসভাবে পরিশ্রম করতে 
পারতেন।' তার এই সুন্দর কথা ছাত্রদের মনের মধ্যে যেন একেবারে 
গেঁথে যেত। 

কিন্ত গতানুগতিক অধ্যাপনার কাজ নিয়ে ভাবা সন্তুষ্ট থাকতে, 

পারলেন না। তার প্রবণতা ছিল গবেষণার দিকে। কোন্‌ 
বিষয়ের গবেষণা? ইংলগ্ডে থাকতেই তিনি প্রত্যক্ষ করে এসেছিলেন 
যে সেখানকার বিশ্ববিগ্ঠালয়গুলিতে তখন পদার্থবিগ্ভার পঠন-পাঠিনে 
প্রধান স্থান দেওয়া হয়েছে পরমাধুকে। সর্বত্রই এ্যাটমের কথা, 
সর্বত্রই নিউক্লিয়ার ফিজিক্স-এর চর্চা । কেমত্রিজে নবাগত ছাত্র হিসাবে 
তিনি পরমাণুতত্ব এবং এই বিষয়ে আমেরিকান পদার্থবিদ্‌ কমটনের 
কাজের প্রতি আকৃষ্ট হয়েছিলেন। আকৃষ্ট হয়েছিলেন আইনষ্টাইনের 
উদ্ভাবিত তত্বের প্রতি। তখন থেকেই এই তরুণ বিজ্ঞানীর মনে এই 
ধারণা দৃঢ় হতে থাকে যে, বিজ্ঞান জগতে একটি নতুন যুগ আসন্ন 
হয়ে এসেছে। সেই যুগের নাম 41070104596 বাঁ পরমাণু যুগ । 
তখন থেকেই ভার কল্পনা উদ্দীপ্ত হয়ে উঠেছিল এই বিষয়ে এবং তার 
মনের মধ্যে উদ্ভাসিত হয়ে উঠেছিল এক নতুন দিগন্ত। সেই দিগন্ত 
রচিত হয়েছিল রহস্তময় পরমাণু দিয়ে । তিনি একজন পরমাগুবিজ্ঞানী 
( Atomic Scientist ) হবেন__মনের নিভৃতে তরুণ হোমি ঠিক 
এই রকম একটি আশা পোষণ করেছিলেন যখন তিনি ছাত্রজীবন শেষ 
করে কর্মজীবনে প্রবেশ করেছিলেন। 
ভারতবর্ষে তখন এই বিষয়ে গবেষণা করবার তেমন স্থযোগ ছিলনা 
| বললেই হয়। দ্বিতীয় মহাযুদ্ধ যখন শুরু হলো তখন থেকেই ইংলণ্ড ও 
ফরাসী দেশের বিশ্ববিষ্ঠালয়গুলির গবেষণাগারে পরমাণু সম্পর্কে শুধু 
পঠন-পাঠন নয়, হাতে-কলমে কাজ পর্যন্ত শুরু হয়ে গিয়েছিল । সেই 
সময়ে এদেশে প্রথম যাঁর দৃষ্টিতে এই বিষয়টি এসেছিল তিনি হলেন 
পদার্থবিজ্ঞানী মেঘনাদ সাহা । কিন্তু তার পক্ষে কলকাতা বিশ্ব- 
বিদ্যালয়ের বিজ্ঞান কলেজের অধ্যাপক হিসাবে এই ক্ষেত্রে অধিক দূর 
অগ্রসর হওয়া সম্ভব ছিল না। বাঙ্গালোরে অধ্যাপনাকালে ডক্টর ভাবা 
সর্বক্ষণ এই সম্পর্কে চিন্তা করতেন চিন্তা করতেন কি করে 
ভারতবর্ষকে আণবিক যুগে পৌছে দেওয়া যায়। তার এই চিন্তার 
.রিশতি ছিল টাটা ইনস্টিটিউট অব ফাণ্ডামেন্টাল রিসার্চ নামক একটি 

হোমি-৩ 


নতুন বৈজ্ঞানিক প্রতিষ্ঠান। এই প্রতিষ্ঠান স্থাপিত হওয়ার ইতিহাস 
এই রকম। 


১৯৪৪, ১২ মার্চ। 

এ তারিখে বাঙ্গালোর থেকে অধ্যাপক ভাবা বোম্বাইতে 
স্তর দৌরাবজী টাটা ট্রাস্ট-এর৯ কতৃপক্ষের কাছে একটি চিঠি 
লিখেছিলেন। এটি ছিল একটি গুরুত্বপূর্ণ চিঠি। জার্মানি, ইংলণ্ড ও 
ফরাসীদেশে বৈজ্ঞানিক গবেষণার জন্য তিনি যে রকম প্রতিষ্ঠান দেখে 
এসেছিলেন, ভারতবর্ষে ঠিক এরকম একটি প্রতিষ্ঠান স্থাপনের কথা-ই 
তিনি এ চিঠিতে আলোচনা করেছিলেন। মৌলিক গবেষণার জন্য 
একটি ইনস্টিটিউট স্থাপন ভারতবর্ষের পক্ষে যে কতদূর প্রয়োজনীয় সেই 
কথা তিনি বিশেষ প্রত্যয়ের সঙ্গেই বলেছিলেন। ভাবার নাম ট্রাস্টের 
কতৃপক্ষের কাছে একেবারে অপরিচিত ছিল না । সেই ওঁতিহাসিক 
চিঠির শেষে এই লাইনটি ছিল__“মৌলিক গবেষণার জন্য আমি এমন 
একটি ছোট্ট সংস্থা স্থাপন করতে চাই যেখানে তৈরি হবে ভবিষ্যতের 
জন্য শ্রেষ্ঠ ভারতীয় গবেষক, যেমন ুরোপের এই জাতীয় প্রতিঠান- 
গুলিতে হয়ে থাকে। আজ থেকে দশ কি বিশ বছর পরে শক্তি 
উৎপাদনের জন্য যখন পরমাণুশক্তিকে প্রয়োগ করা হবে তখন এই 
কাজের জন্য যেন বাইরে থেকে লোক আনতে না হয়_ আমার 
পরিকল্পিত প্রতিষ্ঠানে আমি পদার্থবিজ্ঞানে ঠিক এই শ্রেণীর এক 
সুশিক্ষিত ছাত্রগোষ্ঠী তৈরি করতে চাই। ভারতবর্ষকে প্রগতির পথে 
নিয়ে যাওয়ার জন্য ভাবার দূরদশিতার পরিচায়ক ছিল এই পত্রখানি। 
এখানে মনে রাখা দরকার যে, হিরোশিমার ওপর পরমাণু বোমার 
বিস্ফোরণের ঠিক এক বছর আগে ভাবা এই চিঠিখানা লিখেছিলেন 
তখনো পৰ্যন্ত পারমাণবিক শক্তির কথা বিজ্ঞানীদের আলোচনা 


১. জামসেত্জী টাটার বড় ছেলে স্তর দোরাবজী টাটা 
নামে একটি ট্রাষ্ট গঠিত হয়েছিল। 


[র্‌ 
মারা গেলে পরে তার 

বিষয় হয়ে ওঠেনি । এইজন্যই তো হোমি জাহাঙ্গীর ভাবাকে ভারতবর্ষে 
পরমাণু বিজ্ঞানের জনক বলা হয়৯। 

তখন পৃথিবীতে অধিকাংশ বিজ্ঞানী কেবলমাত্র একটি বিষয়ে 
পরমাণুর প্রয়োগের কথা চিন্তা করতেন__এর ধ্বংস করার শক্তি 
কতদূর, এইটাই তারা চিন্তা করতেন। অন্যদিকে ভাবা ও ভাবার 
মতো মুষ্টিমেয় কয়েকজন বিজ্ঞানী চিন্তা করতেন একেবারে অন্যভাবে. 
এ আণবিক শক্তিকে মানুষের উন্নতি ও কল্যাণের কাজে প্রয়োগ 
করার কথাই তারা ভাবতেন । 

যথাসময়ে ভাবা তার চিঠির উত্তর পেলেন ৷৷ উৎসাহ জনক উত্তর । 
ট্রাস্টের কর্তৃপক্ষগণ তাকে এই ব্যাপারে সকল দায়িত্ব দিতে চাইলেন 
ও এই বিষয়ে একটি সম্পূর্ণ পরিকল্পনা রচনা করতে অনুরোধ করলেন। 
সেই উত্তর তিনি রমনকে দেখালেন | তার মতো একজন প্রতিভাবান 
অধ্যাপক চলে গেলে ইনস্টিটিউটের যে ক্ষতি হবে, এ কথা জেনেও 
তিনি ভাবার আকাজ্কা চরিতার্থ করার অন্তরায় হয়ে দাড়ালেন না। 
রমনের এই মহানুভবতা, তরুণ ভাবাকে মুগ্ধ করেছিল। রমন যখন 
তাকে বলেছিলেন-__বিজ্ঞানী হিসাবে আমাদের উভয়ের লক্ষ্য যখন 
এক-_জাতির সেবা করা__তখন আপনাকে আনন্দিত মনেই আমি 
বিদায় সম্ভাষণ জানাব । আপনার কর্মের. পরিধি বিস্তৃত হোক, এই 
আমার একান্ত ইচ্ছা । দুর থেকে আমি আপনার সফলতার সংবাদে 
আনন্দিত হব ।'__তখন ডক্টর ভাবার সমস্ত হৃদয়-মন এই বায়ান 
বিজ্ঞানীর প্রতি শ্রদ্ধায় ভরে গিয়েছিল । 

ভাবা যখন বাঙ্গালোর ইনস্টিটিউটের সঙ্গে সংশ্লিষ্ট ছিলেন তখন 


১, ‘By all means the distinguished atomic scientist 
Dr. Homi Jehangit Bhava deserves to be recognised as father 
of Nuclear Science in India.’ এই কথা ১৭৫৪ সালে বলেছিলেন প্রধান- 
মন্ত্রী জওহরলাল নেহরু যখন ভারত সরকার কর্তৃক ভাবা পদ্মভূষণ উপাধিতে 


ভূষিত হন। 

একবার অধ্যাপক মেঘনাদ সাহা তাকে কলকাতা! বিশ্ববিষ্ঠালয়ে একটা 
বক্তৃতা দেবার জন্য আমন্ত্রণ জানান। মহাজাগতিক রশ্মির বর্ষণ 
তত্ব সম্পর্কে তার এই বক্তৃতা মহাজাগতিক রশ্মি ও পরমাণু পদার্থ 
বিদ্যার চর্চা ও গবেষণা বিষয়ে প্রভূত আগ্রহের স্থষ্টি করে এবং তারই 
ফলে অধ্যাপক সাহার উদ্যোগে কলকাতায় ইনষ্টিটিউট অব নিউক্লিয়ার 
ফিজিক্স নামক প্রতিষ্ঠানটি স্থাপিত হয়। 


১৯৪৫। জুন মাস। 

ভাবার জীবনে আর একটি স্মরণীয় বংসর। 

এই বছর তিনি বোস্থাইতে স্তর দোরাবজী টাটা ট্রাস্টের উদ্যোগে 
কাস্থালা পর্বতে -একটি ভাড়া করা বাড়িতে টাটা ইনষ্টিটিউট অব 
ফাণ্ডামেণ্টাল রিসার্চ স্থাপিত হয়। ভাবাই ছিলেন এর প্রতিষ্ঠাতা- 
পরিচালক । তিনি ভারতের বিভিন্ন অঞ্চল থেকে মহাজাগতিক রশ্মি 
ও কণিকা পদার্থবিদ্যা ( Quantum 107755109 ) সম্পন্ধিত গবেষণায় 
উৎসাহী সুযোগ্য কর্মীদের এখানে সমবেত করেছিলেন। সরকারী 
অর্থ সাহায্য ব্যতিরেকেই এই প্রতিষ্ঠান স্থাপিত হয়েছিল এবং এর 
উন্নতিবিধানে অধ্যাপক ভাবার যে সুদক্ষ সংগঠক মৃতি আমরা দেখতে 
পাই তার কোন তুলনা হয় না। পরবর্তী কালে এই প্রতিষ্ঠানটি 
কোলাবায় একটি নব নিমিত ভবনে স্থানন্তরিত হয়। ভাবার নেতৃত্বে 
অল্পদিনের মধ্যেই এটি আন্তর্জাতিক খ্যাতি লাভ করেছিল। 
মহাজাগতিক রশ্মির গবেষণায় ভাবার আগ্রহের দরুণ পদার্থবিষ্ভার 
এই বিভাগে গবেষণারত অনেক খ্যাতনাম! বিজ্ঞানী ভারতে এসেছিলেন 
এবং টাটা ইনস্টিটিউট অব ফাণ্ডামেণ্টাল রিসার্চ প্রতিষ্ঠানে তাদের 
কেউ-কেউ স্বল্পকাল, কেউ কেউ দীর্ঘকাল কাজ করে যান। ভারতে 
আধুনিক পরমাণু যুগের সুচনা এইখানেই হয়েছিল। ভারতের 
অগ্রগতির রাজপথে একটি লক্ষণীয় দিকৃচিহ ভাবার প্রতিঠিত এই 
সং্থাটি_পরমাণুবিজ্ঞানের পতাকা এইখানে তিনি প্রথম উত্তোলন 

করে এদেশে যুগান্তর এনেছিলেন। এই সংস্থাটি স্থাপন করে ডক্টর 
ভাবা ভারতীয় বিজ্ঞানী ও পুর্তবিদ্দের সামনে বিজ্ঞান ও আধুনিক 
কারিগরি বিদ্যার বিরাট ক্ষেত্র উন্মুক্ত করে দিয়েছিলেন। ভাবার এই 
কর্মকীন্তি আজে ভারতের সেরা বৈজ্ঞানিক গবেষণা কেন্দ্র হয়ে আছে। 

একদিন ইনস্টিটিউটে ক্লাস নিচ্ছিলেন ভাবা । যদিও তিনি 
ডিরেক্টর তবু মাঝে মাঝে পদার্থবিজ্ঞানে প্রাগ্রসর ছাত্রদের ক্লাসে এনে 
তিনি বক্তৃতা করতেন। তার এই জাতীয় বক্তৃতা সত্যিই শুনবার 
মতো ছিল; যা বলতেন সঙ্গে সঙ্গে তা ব্র্যাকবোর্ডে অঙ্ক করে বুঝিয়ে 
দিতেন। জার্মান বৈজ্ঞানিক অটো হ্যান তখন পরমাণু বিভাজন 
করেছেন। সেই বিবয়টা ছাত্রদের তিনি বুঝিয়ে দিচ্ছিলেন। “বিশেষ 
অবস্থায় কোন কোন মৌলিক পদার্থের কতকগুলো পরমাণুর ভন 
বদলে যায়, অথচ পারমাণবিক সংখ্যা: সমান থাকে। এই রকম 
পরমাণুকে এ মৌলিক পদার্থের আইসোটোপ বলা! হয় 

_ আইসোটোপ কি, স্তর ? 

__ একই পরমাণু অস্কবিশিষ্ট ভিন্ন ভিন্ন পরমাণু ভারযুক্ত মৌল। 
এগুলি রাসায়নিক ধর্মে অভিন্ন কিন্তু ভৌতগুণে সামান্য বৈশিষ্ট্য 
লক্ষিত হয়। বেশির ভাগ মৌলই একাধিক আইসোটোপের মিশ্রণ । 
আইসোটোপের পারমাণবিক ওজন ব্যতীত আর সব রকম রাসায়নিক 
ধর্ম সর্বাংশে এ মৌলিক পদার্থের মতোই থাকে! একই মৌলিক 
পদার্থের বিভিন্ন পারমাণবিক ওজনের বিভিন্ন আইসোটোপ হতে 
পারে। পরমাণুর কেন্দ্রিকের নিউট্রন সংখ্যার কম বেশির ফলে 
আইসোটোপ স্থষ্টি হয়। ইলেকট্রন, প্রোটন প্রভৃতি কণিকায় পরমা 
গঠিত। এই পরমাণুর বিস্ফোরণে মুহূর্ত মধ্যে প্রচণ্ড পারমাণবিক 
শক্তি বিমুক্ত হয়ে ভয়াবহ ধ্বংসলীলার স্থষ্টি করে। পরমাণু 
বিভাজনের ফলে বিমুক্ত এই বিরাট শক্তিকে শান্তির কাজে, দেশের 
নানাবিধ উন্নয়নের কাজেও প্রয়োগ করা যায়। তোমরা তাই করবে। 

১৯৪০ সালে দ্বিতীয় মহাযুদ্ধের শুরুতে ভাবা ভারতে আঙেন, 

কিন্তু মুখ্যত এই যুদ্ধের জন্যই তিনি আর কেমব্রিজে ফিরে যেতে 
পারেন নি। যুদ্ধের পর অক্সফোর্ড বিশ্ববিষ্ঠালয় ভাবাকে তত্বীয় 
পদার্থবিদ হিসাবে নিযুক্ত করতে চেয়েছিল; বেতনের পরিমাণও 
নিতান্ত কম ছিল না। কিন্তু এ আমন্ত্রণ প্রত্যাখ্যান করে ভাবা এ 
বিশ্ববিদ্যালয়ের অধ্যাপক প্রাইসকে এক চিঠিতে লিখেছিলেন__ 
আমাদের মতে লোকের উচিত স্বদেশে গবেষণার উপযোগী কেন্দ্র 
স্থাপন করা। সকলের আগে আমার দেশ__-আমি এই আদর্শে 
বিশ্বাসী এবং এই আদর্শকে সামনে রেখেই আমি এখন কাজ করে 
চলেছি।' এই কথার মধ্যে আমরা যেন দেখতে পাই দেশপ্রেমিক 
হোমি জাহাঙ্গীর ভাবাকে। এইখানেই তার মহস্ব। 


বাঙ্গালোরে থাকতেই আন্তর্জাতিক বৈজ্ঞানিক মহলে ভাবার খ্যাতি 
ছড়িয়ে পড়েছিল । এই সময়ে তিনি কলম্বিয়া, এডিনবাৰ্গ, কেম্রিজ 
ও ভ্যানকুভার প্রভৃতি বিশ্ববিদ্যালয়ে বন্ততা দেবার জন্য আমন্ত্রিত 
হতেন। ভারতের বিজ্ঞানীরা কতদূর এগিয়ে যেতে পেরেছে, তার 
বক্তৃতায় ভাবা সে-কথার উল্লেখ করতেন প্রত্যেকটি বক্তৃতায় একটি 
কথা তিনি বার বার বলতেন £ ‘A scientist do not belong to 
a particular nation’, অর্থাৎ ‘একজন বিজ্ঞানী কোন একটি 
বিশেষ জাতির অন্তর্ভুক্ত নন’ । বিজ্ঞানী মাত্রেই বিশ্বনাগরিক, এই 
সর্বজনীন মনোবৃত্তি আমরা পৃথিবীর প্রায় সকল শ্রেষ্ঠ বিজ্ঞানীদের 
মধ্যেই দেখতে পাই । তাদের শ্রেষ্ঠত্ব তো এইখানেই । 

যারা মানব সমাজের কল্যাণের জন্য কাজ করে থাকেন তাদের 
পক্ষে বিজ্ঞানের সকল দরজা খোলা থাকা উচিত ৷! এই কথা ভাবা 
বলতেন এবং এই উচ্চ ধারণা তিনি তার মনের মধ্যে পোষণ. করতেন 
বলে তিনি বিজ্ঞানের ক্ষেত্রে বিনিময় নীতির পক্ষপাতী ছিলেন এবং 
এই ক্ষেত্রে বোধ করি বিজ্ঞান জগতে তিনিই একটি দৃষ্টান্ত স্থাপন 

করেছিলেন । দেশ-বিদেশের বহু প্রখ্যাত বিজ্ঞানীকে তাই তিনি 
একই মঞ্চে সমবেত করেছিলেন ও তাদের দিয়ে টাটা ইনস্টিটিউটে 
বক্তৃতা দেওয়াতেন। এর আগে ভারতবর্ষে এই জাতীয় প্রয়াস কখনো 
দেখা! যায় না এবং এর ফলে ভারতীয় বিজ্ঞানীরা ভারতের বাইরে 
বিজ্ঞান জগতের সঙ্গে পরিচিত হওয়ার অধিকতর ভালো সুযোগ 
পেয়েছিলেন । এই পরিচয় লাভ পরোক্ষভাবে তাদের মনে আত্মবিশ্বাস 
জাগিয়ে তুলত। শুধু তাই নয়। এইভাবে তারা অন্যদেশ দেখবার 
ও সেখানকার বৈজ্ঞানিক অগ্রগতির সঙ্গে সাক্ষাভাবে পরিচিত হওয়ার 
একটা সুযোগ পেত ৷ 

‘India’s Bhava’, অর্থাৎ “ভারতের ভাবা'__ভারতবর্ষের বাইরে 
বিশ্বের বিজ্ঞানী মহলে হোমি জাহাঙ্গীর ভাবা যখন খ্যাতিলাভ করেছেন 
সেই সময়ে একদিন তার কাছে এলো একটি অপ্রত্যাশিত আহ্বান । 
আহ্বান এলো স্বাধীন ভারতের প্রধানমন্ত্রী জওহরলাল নেহেরুর কাছ 
থেকে। ভাবা তখন টাটা ইনস্টিটিউটের ডিরেক্টর । ভাবীকালের 
ভারতবর্ষকে আণবিক শক্তিতে শক্তিশালী করার স্বপ্ন দেখছেন তিনি 
আর তার সেই স্বপ্নকে বাস্তবে রূপায়িত করবার জন্য একাগ্রচিত্তে এক 
বৃহৎ ছাত্রগোষ্ঠাকে নিজের হাতে এই নতুন বিদ্যায় পারঙ্গম করে 
তুলছেন। 

নেহরু তাকে ব্যক্তিগতভাবে একখান! চিঠি পাঠিয়েছিলেন । সেই 
চিঠির বক্তব্য ছিল খুবই সংক্ষিপ্ত। “আপনার সঙ্গে একটি প্রয়োজনীয় 
বিষয় সম্পর্কে আলোচনা করতে চাই। আপনি যদি একদিন সময় 
করে ত্রিযূ্তি মার্গে আমার বাসভবনে আসেন তাহলে খুব আনন্দিত 
হব ৷! চিঠিখানা পেয়ে ভাবা প্রথমে খুবই বিস্মিত হয়েছিলেন । 
শেহরুর দেশপ্রেমের জন্য যতটা না হোক তার মধ্যে আধুনিকতা 
বিমণ্ডিত তারুণ্যের প্রকাশ দেখে ভাবা তাকে শ্রদ্ধা করতেন । কিন্তু 
প্রত্যক্ষভাবে এই অসাধারণ ব্যক্তি্শালী দেশনেতার সঙ্গে পরিচিত 
হওয়ার সুযোগ তার কখনো হয়নি। তাই এই আহ্বানে তার সমস্ত 

সত্তা যে সেদিন উদ্বেলিত হয়ে উঠেছিল, এমন অনুমান আমরা সহজেই 
করতে পারি। j 

এর পরের ঘটনা আরো চমকপ্রদ । 

ডক্টর ভাবা একদিন সকালে এলেন প্রধানমন্ত্রীর বাসভবনে । সময় 
ও দিন ধার্য করে আসবার কথা ভাবা আগে থেকেই এক চিঠিতে 
নেহরুকে জানিয়ে দিরেছিলেন। রাজধানী দিল্লীর ত্রিমূতিমার্গে 
অবস্থিত লোহার কটকওয়ালা যে বিশাল বাড়িটা ভারতের প্রথম 
প্রধানমন্ত্রীর বাসভবন হিসাবে নির্ধারিত হয়েছিল, ব্রিটিশ-শানের 
আমলে ভারতের প্রধান সেনাপতি থাকতেন এ বাড়িটায়। 

ডক্টর ভাবা এলেন । প্রধানমন্ত্রীর সেক্রেটারি ফটকের আমনেই 
তাকে অভার্থনা করে ভেতরে একেবারে নেহরুর খাস কামরায় নিয়ে 
এলেন । প্রধানমন্ত্রী আন্তরিকতার সঙ্গে তাকে গ্রহণ করলেন । সকাল 
আটটায় এসেছিলেন, ভাবা, ভেবেছিলেন দশ-পনর মিনিটের বেশি 
কথাবাতী হবে না৷. কিন্তু ঘণ্টা পরে যখন তিনি প্রধানমন্ত্রীর কাছ 
থেকে বিদায় নিলেন তখন তার বিস্ময়ের সীমা-পরিসীমা ছিল না। 
কিসের জন্য বিস্ময় ? ভারতের প্রধানমন্ত্রীর মধ্যে যে একজন প্রথম 
শ্রেণীর বিজ্ঞানী আছেন এবং তিনি যে পারমাণবিক শক্তি সম্পর্কে 
অনেক খবর রাখেন__এই তথ্যটা জেনে তিনি রীতিমতো বিস্মিত 
হয়েছিলেন । কিন্তু বিস্ময়ের শেব এইখানেই ছিল না। এই স্মরণীয় 
সাক্ষাৎকারের এক সপ্তাহকাল পরে প্রধানমন্ত্রীর কাছ থেকে দ্বিতীয় 
একখানি চিঠি পেলেন ভাবা । সেই চিঠিতে নেহরু তাকে জানিয়েছেন ৪. 
“ভারত সরকার পারমাণবিক শক্তি উৎপাদন-সংক্রান্ত একটি সরকারী 
প্রতিষ্ঠান স্থাপন করতে চান এবং এই বিষয়ে লোকসভায় শীভ্রই একটি 
বিল আনা হবে । আপনাকেই আমি এর সকল দায়িত্ব সম্পূর্ণভাবে 
সমর্পণ করতে চাই 1? 

যে স্বপ্ন বুকে নিয়ে তিনি কেমব্রিজ থেকে দেশে ফিরেছিলেন, যে 
স্বপ্নকে চরিতার্থ করবার জন্য তিনি প্রথমে বাঙ্গালোরে রমনের অধীনে 

অধ্যাপনার কাজ নিয়েছিলেন এবং পরে টাটাদের অর্থানুকুল্যে 
একটি গবেষণা কেন্দ্র স্থাপন করে ভাবীকালের কর্মীদের তৈরি 
করছিলেন সেই তার এতদিনকার পোষিত স্বপ্ন সার্থক হতে চলেছে, 
প্রধানমন্ত্রীর দ্বিতীয় চিঠিতে তারই অভ্রান্ত ইঙ্গিত ভাবা পেলেন। 

এই চিঠিখানা যখন তিনি তার মাকে দেখালেন তখন মেহরাবাঈ 
ভাবা তার স্বামীকে বললেন_তুমি তে! হোমিকে টাট! কোম্পানীর 
একজন এপ্রিনীয়ার করতে চেয়েছিলেন, এখন কিরকম মনে হয়। 
তোমার ছেলে এখন দেশের কত বড় দায়িত্জনক পদ গ্রহণ করতে 
চলেছে” হোমি ভাবা তার স্ত্রীর এই কথার যে কোন প্রতিবাদ করেন 
নি, তা তোমরা বুঝতেই পারো । 


১৯৪৮ সাল। 

ভারতবর্ষের ইতিহাসে একটি গুরুত্বপূর্ণ বৎসর । 

হোমি জাহাঙ্গীর ভাবার জীবনেও । ভারতের প্রধানমন্ত্রী তার 
দুরদৃষ্টি বলে উপলব্ধি করেছিলেন যে বিশ্বের শক্তিশালী রাষ্ট্গুলির 
তুলনায় ভারতবর্ষ এখনো পিছিয়ে আছে। পৃথিবীতে পরমাণু যুগ 
এসে গিয়েছে, হিরোসিমায় পরমাণু বোমার বিস্ফোরণ ঘটেছে। 
বিজ্ঞান আজ মানুষের হাতে এক অচিন্ত্যনীয় শক্তি তুলে দিয়েছে। 
স্বাধীন ভারতবর্ষকে সেই শক্তি অর্জন করতে হবে_ পারমাণবিক 
শক্তিতে স্বাধীন ভারতকে শক্তিশালী হতে হবে। লোকসভায় 
দাড়িয়ে এই কথা বলছিলেন প্রধানমন্ত্রী । তুমুল হর্ষধবনির মধ্যে 
ও বিনা বিতর্কে লোকসভায় একটা, নতুন আইন গৃহীত হলো। 
সেই আইনটির নাম Atomic Energy Act of 1948 এবং 
যথাসময়ে এই আইনটি গভর্নরজেনারেলের অনুমোদন লাভ 'করে। 
এই আইনের ॥ভিত্তিতেই ১৯৪৯ সালে গঠিত হয় পারমাণবিক 
শক্তি কমিশন। ভারত সরকার ডক্টর হোমি জাহাঙ্গীর ভাবাকে এই 
কমিশনের চেয়ারম্যান পদে নিযুক্ত করেন এবং এই পদাধিকারের 

বলে তিনি ভারত সরকারের পারমাণবিক শক্তি দফতরের সেক্রেটারী 
পদেও নিযুক্ত হন। তখন তার বয়স মাত্র চুয়াল্লিশ বছর । এখানে 
উল্লেখ করা দরকার যে, এই দায়িত্ব গ্রহণ করলেও টাটা ইনস্টি- 
টিউটের সঙ্গে ভাবার সম্পর্ক কখনো বিচ্ছি্ন হয়নি । 

পারমাণবিক শক্তি আইন পাশ হওয়ার সঙ্গে সঙ্গে স্বাধীন ভারতবর্ষ 
এক নতুন পদে পদক্ষেপ করল। কমিশনের প্রথম সদস্ত হিসাবে 
নির্বাচিত হয়েছিলেন ডক্টর কে. কৃষ্ণান__ইনি তখন ছিলেন ন্যাশনাল 
ফিজিক্যাল ল্যাবোরেটরির ডিরেক্টর আর সেক্রেটারী-সদস্ত হিসাবে 
নিযুক্ত হন ডক্টর শান্তিস্বরপ ভাটনগর। এই তিন জনই_ ভাবা, 
কৃষ্ণান ও ভাটনগর-_ ছিলেন শীর্ষস্থানীয় পদার্থ বিজ্ঞানী এবং 
তিনজনই ইংলণ্ডের রয়্যাল সোসাইটির “ফেলো? ছিলেন। এই গুরুত্ব 
পূর্ণ কমিশনটির গঠনে প্রধানমন্ত্রী নেহেরু যে তিন জনকে নির্বাচন 
করেছিলেন তাদের প্রত্যেকেই যে সর্বাংশে যোগ্য ব্যক্তি ছিলেন 
সে বিষয়ে কোন সন্দেহ নেই। বস্তুত ইহা৷ গঠিত হওয়ার অল্পকাল 
মধ্যে কমিশনের অগ্রগতি ও ট্রমবের সাফল্যের পিছনে ছিল এই 
তিনজন প্রতিভাধর বিজ্ঞানীর মিলিত কর্মপ্রয়াস ও চিন্তা । কমিশনের 
দায়িত্বপূর্ণ পদে নিযুক্ত হওয়ার পর ভাবার যেন এক মুহূর্ত বিশ্রাম 
ছিল না। এখানে উল্লেখ করা দরকার যে পারমাণবিক শক্তি সম্পর্কে 
ভাবার কতকগুলি ধ্যান ধারণা ছিল এবং সেগুলি ছিল খুবই সুস্পষ্ট 
একটি প্রবন্ধে তিনি এই বিষয়টির সকল দিক তন্ন তন্ন করে আলোচনা! 
করেছিলেন তার সেই বিখ্যাত প্রবন্ধটির নাম__“ভারতবর্ষের উন্নয়নে 
পারমাণবিক শক্তির ভূমিকা? । এই প্রবন্ধে তিনি লিখেছিলেন 
‘আজকাল শোনা যায় যে, আমরা নাকি বিজ্ঞানের একটা বৈপ্লবিক 
যুগের দ্বারপ্রান্তে এসে গেছি যেমন এর আগে পৃথিবীর অনেক দেশ 
শিল্প ও কৃষিবিপ্রবের ভেতর দিয়ে অগ্রসর হয়েছিল । এই 
বিপ্লবকে বলা হয়েছে পারমাণবিক বিপ্লুব। ' ভারতবর্ষের পক্ষে এই 
বিপ্লব যে কিরকম গুরুত্বপূর্ণ হতে পারে সে-বিষয়ে আমাদের দেশে 

অনেকেরই মনে কোন ধারণাই নেই। স্বাবীন ভারতবর্ষ এখন 
শিল্পোন্নয়নের পথে যাত্রা করবে যার কলে দেশের লোকের জীবন 
ধারণের মান উন্নত হবে। এ সবই সম্ভব হতে পারে যদি আমরা 
ব্যাপকভাবে পারমাণবিক শক্তিকে কাজে লাগাতে পারি। অর্থ- 
নৈতিক ও শিল্পের উন্নয়নের ওপরই নির্ভর করে জীবনধারণের 
মানের উন্নয়ন |” 

প্রকৃতপক্ষে প্রধানমন্ত্রী নেহেরু এই প্রবন্ধটি পাঠ করেই ভাবার 
প্রতি আকৃষ্ট হয়েছিলেন। প্রথম যখন নেহেরুর সঙ্গে তার সাক্ষাৎকার 
হয় তখন ভাবা তার সামনে একটি চিত্র তুলে ধরেছিলেন । তিনি 
বুঝিয়েছিলেন যে অদুর ভবিষ্যতে যখন তেল ও কয়লার পুজি ঘুরিয়ে 
আসবে তখন শিল্লোন্নয়নের কাজ ব্যাহত হবে। সেই বিপদকে 
এড়াবার জন্য দরকার পরমাণু শক্তির। এই শক্তির সাহায্য 
ব্যতিরেকে দেশের স্বাঙ্গীন উন্নতি সম্ভব নয়। আগামীদিনে 
বৈহ্যুতিক শক্তির বেশির ভাগই এই পারমাণবিক শক্তির সাহায্যে 
উৎপাদন করতে হবে। তখন নেহেরু একটি প্রশ্ন রেখেছিলেন 
ভাবার সামনে__খুবই গুরুত্বপূর্ণ প্রশ্ন । 

এই শক্তি উৎপাদনের উপযোগী উপকরণ এদেশে পাওয়া বাবে 
কিনা? 

_-আমি গভীরভাবেই একথা চিন্তা করেছি; শুধু চিন্তা করা 
নয়, খোজখবর নিয়ে দেখেছি। এই শক্তি উৎপাদনের জন্ ছুটি 
বস্তুর দরকার স্বাভাবিক ভাবেই যা পাওয়া যায়। তার একট। 
ইউরেনিয়াম, অপরটি খোরিয়াম । ভারতবর্ষের খনিতে যে পরিমাণ 
খোরিয়াম আছে পৃথিবীর অন্য কোন দেশে তা নেই। ইউরেনিয়াম 
এদেশে নেই। অন্ত দেশ থেকে আমদানী করতে হবে অথবা একটি 
বিশেষ প্রক্রিয়ার মাধ্যমে খোরিয়ম থেকে ইউরেনিয়াম উৎপাদন 
করতে হবে। পারমাণবিক শক্তি উৎপাদনের জালানী (7951 ) 
হিসাবে আরো একটা জিনিসের দরকার-_পুটোনিয়াম। আমি 

তদন্ত করে দেখেছি ভারতবর্ষে প্রচুর পরিমাণ মোনাজাইট পাওয়া 
যায়। 

_ মোনাজাইট কি? 

__এক রকম খনিজ পদার্থ বার মধ্যে সিরিয়াম, থোরিয়াম এবং 
নানা রকমের 575 ea৮া বা ছুত্াপ্য মৃত্তিকা, মিশ্রিত থাকে। 

_মোনাজাইট কোথায় পাওয়া যায়? 

_ দক্ষিণ ভারতের সমুদ্রতীরে বালুকা পাওয়া যায়? 

সেদিন পারমাণবিক শক্তি সম্পর্কে ভাবার জ্ঞানের পরিধি 
দেখে নেহেরু বিস্মিত হয়েছিলেন এবং এই কারণেই তিনি তাকে 
কমিশনের চেয়ারম্যান পদে নিযুক্ত করেছিলেন । এইভাবে সেদিন 
তার জীবনে শুরু হয়েছিল একটা নতুন অধ্যায়ের ; যিনি এতকাল 
গবেষণ। নিয়ে ব্যস্ত ছিলেন এইবার তিনি নেতৃত্ব দিয়ে এগিয়ে এলেন । 

পারমাণবিক শক্তির লৌহপথে পদক্ষেপ করল ভারতবর্ষ ১৯৪৮ 
সালে। এর কার্যস্ণছীর পরিকল্পনা, ভাবা বিস্তারিত ভাবেই রচনা! 
করলেন। এই পরিকল্পনাকে তিনটি প্রধান স্তরে ভাগ করা হয় 
(১) পরমাণু সংক্রান্ত গবেষণার জন্য প্রয়োজনীয় উপকরণ সম্পর্কে 
ভারতের মুত্তিকায় তদন্ত চালানে।; (২) প্রাপ্ত খনিজ. পদার্থ গুলির 
সংশোধনের জন্য কয়েকটি কারখানা স্থাপন করা: (৩) গবেষণার 
প্রয়োজনেংকয়েকটি পারমাণবিক রিস্যাক্টর তৈরি করা এবং (৪) মৌলিক 
গবেষণা চালিয়ে বাওয়া ; ১৯৫২ সালের আগেই ভূতত্ব বিভাগের 
পারমাণবিক খনিজ শাখার উদ্যোগে ব্যাপক তদন্তের কাজ শেষ হয় ।' 
এই তদন্তের কলে জানা গেল যে, বিহারের জাছ্গুড়া ও কেরালার 
জালওয়ে অঞ্চলে যথাক্রমে প্রচুর পরিমাণে মোনাজাইট ও খোরিয়াম 
সঞ্চিত আছে। আ্যাটমিক এনাজি কমিশনের অধীনে বোস্বাইয়ের 
উমবেতে ১৯৫৪ সালে স্থাপিত হলো৷ একটি পারমাণবিক শক্তি 


Ned Tele one tat 
১, সমগোত্রীয় কতকগুলি দুষ্পাপ্য মৌলিক ধাতুকে ৮৪৮ 6৪2 বল! হয় 
॥ সিরিয়াম ধাতু সহ প্রায় যোলট! ধাতু এর অন্তর্গত । 

গবেষণা কেন্দ্র’ । ভাবাই ছিলেন এর ডিরেক্টার বা পরিচালক । টাটা 
ইনস্টিটিউটে যে কর্মগোষ্ঠীকে তিনি তৈরি করেছিলেন তাদেরই 
অনেককে তিনি এই কেন্দ্রে নিযুক্ত করলেন। আমরা যে সময়ের 
কথা বলছি তখন সমস্ত ভারতবর্ষে পরমাণু বিজ্ঞানে পারদর্শী একশো! 
জনের বেশি কর্মী পাওয়া যেত না । দূরদর্শী ভাবা সেই অভাব দূর 
করবার জন্য আগে থেকে টাটা ইনস্টিটিউটে একদল সুদক্ষ কর্মী তৈরি 
করে নিয়েছিলেন । এদেরকেই তিনি এখন নব-্থাপিত গবেষণা কেন্দ্রে 
নিয়ে এলেন। 

এক বিরাট কর্ম যজ্ঞের স্থষ্টি হলো ট্রমবেতে। 

ভাবার অসাধারণ সক্রিয় মস্তিফ এখন যেন আরো সক্রিয় হয়ে 
উঠলো । একটা বিরাট ব্যাপারে নেতৃত্ব দিতে ভাবা তার সমস্ত 
প্রতিভা ও পরিশ্রম নিয়োগ করলেন। তিনি যে একজন কত বড় 
সংগঠক ছিলেন তার প্রমাণ পাওয়া গেল এইবার । কেন্দ্রে তিনি তার 
ছাত্রদের সমবেত করে এই নতুন কাজে আত্মনিয়োগ করতে উৎসাহিত 
করলেন এবং তাদের প্রাত্যেককেই বললেন, ‘সকলের আগে আমাদের 
দেশ'-_এই হবে তোমাদের প্রত্যেকের আদর্শ। ভারতবর্ষকে আমরা 
পারমাণবিক শক্তিতে শক্তিশালী করে তুলব, কিন্তু সেই শক্তিকে 
আমরা কখনো ধ্বংসের কাজে প্রয়োগ করব না__একে আমরা ব্যবহার 
করব দেশের সামগ্রিক কল্যাণে ও শিল্পের উন্নয়নে । 

১৯৫১ সালটি দুটি কারণে ভাবার জীবনে স্মরণীয় হয়ে আছে। 
প্রথম এই বছর তিনি ভারতীয় বিজ্ঞান কংগ্রেসের সভাপতি নির্বাচিত 
হলেন। এই সম্মান তার প্রাপ্য ছিল। ভারতীয় বিজ্ঞানীদের দৃষ্টি 
তখন তার ওপর নিবদ্ধ হয়েছে। দ্বিতীয়, এই বছর কেরালায় রেয়ার 
আর্থ গ্যাণ্টের কাজ শুরু হয় এবং পরের বছর থেকেই এখানে 
মোনাজাইটের উৎপাদন আরম্ভ হয়। ১৯৫৩ সালে ট্রমবেতে স্থাপিত 


১. ভাবার মৃত্যুর পর এর নামকরণ করা হয়েছে Bhabha Atomic 
Research Centre. 

হয় থোরিয়াম প্ল্যান্ট । ১৯৫৩ জাল, ৪ঠা অগস্ট। বোম্বাইতে 
সেবার' খুব বর্ষা । একাদিক্রমে দু'দিন ছু'রাত ধরে প্রবল বর্ষণ 
চলেছিল । ভাবা সেই সময় তার সহকর্মীদের নিয়ে ও দেশীয় 
উপাদানের সাহায্যে ট্রমবেতে তৈরি হলো “অগ্পরাঁ_ভারতবর্ষের প্রথম 
রিয়্যাক্টর। এজন্য গ্রেট ব্রিটেন থেকে শুধু ইউরেনিয়াম আমদানী 
করা হয়েছিল। ঘুম নেই, খাওয়া নেই, বিশ্রাম নেই_সেই ঘোর 
দুর্যোগের মধ্যে দিনরাত কাজ করে অগ্পরার নির্মাণ কার্য ক্রটিহীন 
ভাবে সমাপ্ত হয়। এই রিয়্যাক্টির তৈরি করার জন্য ভারতবর্ষের 
বাইরে থেকে একটি বিশেষজ্ঞকে আনতে হয়নি ; দেশের বিজ্ঞানীদের 
সাহায্যেই এই অসাধ্যসাধন করেছিলেন ভাবা। 

১৯৫৬ সালের সেই স্মরণীয় ৪ঠা অগস্ট ভারতবর্ষ যেন গরুর 
গাড়ির যুগকে পেছনে ফেলে পারমাণবিক যুগে পৌছে গিয়েছিল। 
এই ঘটনার দশ বছর পরে, অপ্দরার দশম বাধিকী উপলক্ষে ভারত 
সরকার সদ্য পরলোকগত ভাবার স্মৃতিতে ডাকটিকিট বের করেন তখন 
ভারতবাসী এই পরমাণু বিজ্ঞানীকে বেদনাহত চিত্তে স্মরণ করেছিল। 

পরমাণুশক্তি কমিশনের সভাপতি-রূপে ভাবা পরমাণু থেকে 
বিদ্যুৎ শক্তি উৎপাদনের জন্য প্রথম পরমাণু চুল্লী-কেন্দ্র স্থাপনের 
পরিকল্পনা করেন। ওঁ রকম একটি শক্তি কেন্দ্র তিনি রাজস্থানেও 
স্থাপনের পরিকল্পনা নিয়েছিলেন । 

১৯৫৫ সালটি ভাবা তথা ভারতবর্ষের জীবনে অবিস্মরণীয় হয়ে 
আছে। এই বছর জেনিভাতে শান্তির কাজে পরমাণু-শক্তি সংক্রান্ত 
প্রথম আন্তর্জাতিক সম্মেলন বসল৯। এই স্মরণীয় সম্মেলনে সর্ববাদী 
সম্মতিক্রমে ভারতের ভাবা সভাপতিত্ব করেছিলেন। এইখানে 
উল্লেখ্য যে কলম্বো প্ল্যান অনুসারে ট্রমবেতে ভারত-কানাডা যৌথভাবে 
একটি বৃহদাঁকার রিয়্যাক্টীর তৈরি করার পরিকল্পনা গ্রহণ করে। 


১. মাকিন যুক্তরাষ্ট্রের তৎকালীন প্রেসিডেন্ট আইজেন হাওয়ারের উদ্ভোগে 


এই এ্রতিহাপিক সন্মেলনটি হয়েছিল | 

জেনিভাতেই এই পরিকল্পন। সম্পর্কে চূড়ান্ত আলোচনা হয়। ভারতের 
পক্ষ থেকে কানাডার প্রতিনিধির সঙ্গে এই আলোচনা চালিয়েছিলেন 
ডক্টর ভাবা । এই পরিকল্পনাকে রূপায়িত করতে দশ কোটি টাকার 
প্রয়োজন ছিল। ভারত সরকার এই খরচের অর্ধেক বহন করবেন 
আর বাকী অর্ধেক দেবেন কানাডা-সরকার_এই ঠিক হয় সেই 
আলোচনা বৈঠকে । এই পারস্পরিক সহযোগিতা অনুমোদন করবার 
জন্য জেনিভা থেকে ডক্টর ভাবা ১৯৫৫ সালের ২৯ অগস্ট তারিখে 
দিল্লীতে নেহরুর কাছে একটি তারবার্তা পাঠিয়েছিলেন। পয়লা 
সেপ্টেম্বর জেনিভায় ভাবার কাছে এই প্রকল্পের অনুমোদন পৌঁছে 
গেল। 

এখানে বিশেষভাবে উল্লেখ্য যে, এই জেনিভা সম্মেলনেই ডক্টর 
ভাবা তার ভাষণে মান্য ও সমাজের কল্যাণের জন্য পরমাণুকে শান্তির 
কাজে ব্যবহারের আবেদন জানিয়েছিলেন। পারমাণবিক শক্তির দ্বারা 
কৃষি উৎপাদন ও সেচের উন্নয়নের জন্য তার পরিকল্পনা তিনি বিস্তৃত 
ভাবে ব্যাখ্যা করেন বিশ্বের সমাগত বিজ্ঞানীদের কাছে। এর ফলে : 
সেই আন্তর্জাতিক বৈঠকে ভারতের ভাবযূতি ( [89e ) খুব উজ্জল 
হয়েছিল এবং এজন্য নেহরুর কাছ থেকে অজস্র প্রশংসা লাভ করেন 
ভাবা । 

‘১৯৬০, ১০ জুলাই। তৈরি হলো ট্রমবেতে ভারতের দ্বিতীয় 
রিয়্যান্টীর। এক হাজার দুশো ভারতীয় এঞ্জিনীয়ার ও বৈজ্ঞানিক এবং 
ত্রিশ জন কানাডার কর্মী মিলে এই বৃহদাকার রিয়্যাক্টীরট তৈরি করে 
ছিলেন। ভারত-কানাডা যৌথ প্রয়াশে তৈরি এই রিয়্যাক্করটির নাম 
দেওয়া হয়েছিল ০149 এবং এই চুক্তি শেষ হয়ে যাওয়ার পরেও উভয়: 
দেশের মধ্যে পরে আরো ছুটি চুক্তি সম্পাদিত হয়েছিল। ভারত- 
কানাডা রিয়্যাক্টরের ট্রমবেতে ১৯৬১ সালে যে তৃতীয় রিয়্যাক্টরটি তৈরি 
হয় তার নাম দেওয়া হয় 'জারলিনা' এখানে বিশেষভাবে উল্লেখ্য 
থে এর পরিকল্পনা থেকে নির্মাণ কার্য পর্যস্ত-_ সবটাই ভারতীয় বিজ্ঞানী 

ও এপঞ্রিনীয়ারদের দ্বারা সম্পন্ন হয়েছিল । - ট্রমবের এই সাফল্যের জন্য 
ভাবা খুব গর্ব বোধ করতেন । 

ট্রমবের পরমাণু গবেষণা কেন্দ্রের সঙ্গে সংশ্লিষ্ট বিজ্ঞানীদের 
সাফল্যের পরিচয় আরো আছে। ভাবার নেতৃত্বে তারা যে সব 
জটিল উৎপাদন প্র্যান্টের পরিকল্পনা ও নির্মাণ কার্ষে হস্তক্ষেপ করে 
সফল হয়েছিলেন সেগুলির মধ্যে উল্লেখযোগ্য হলৌ-_ (১) থোরিয়াম 
প্ল্যান্ট (১৯৫৫), খোরিয়াম নাইট্রেট উৎপাদনের জন্য পৃথিবীতে 
বে কয়টি বৃহত্তম প্র্যান্ট আছে, এটি তার মধ্যে একটি । ভারতবর্ষে 
গ্যাস ম্যাণ্টল শিল্পের সমগ্র চাহিদা পুরণ করে, ভারত ফুরোপ 
ও আমেরিকার বাজারে থোরিয়াম রপ্তানি করে থাকে। (২) 
ইউরেনিয়াম মেটাল প্ল্যান্ট (১৯৫৯ )_এই প্ল্যন্টে বছরে ত্রিশ টনের 
মতো নিউক্লিয়ার পায়ের ইউরেনিয়।ম তৈরি হয়। (৩) ফুয়েল 
এলিমেন্ট ফ্যাব্রিকেশন ফেসিলিটি ( ১৯৫৯) সোভিয়েত রাশিয়ার 
বাইরে এশিয়াতে এই জাতীয় প্ল্যান্ট এই প্রথম। ভারতীয় 
বৈজ্ঞ/নিকরাই এটি তৈরি করেন। (৪) হেভি ওয়াটার রিকনস- 
ট্রাকসান (১৯৬২)। (৫) হেভি ওয়াটার প্ল্যান্ট (১৯৬২) 
এশিয়াতে তৈরি এই জাতীয় প্ল্যান্ট এই প্রথম ; এখানে বছরে পনর টন 
করে হেভি ওয়াটার তৈরি হয় ॥ (৬) প্রুটোনিয়াম প্ল্যান্ট (১৯৬৫) 
পারমাণবিক ভারতের একটি বড় দিক্‌চিহ্ন এটি । 

একে ভাবার অক্ষয় কীতিও বলা চলে ৷. প্লুটোনিয়াম প্ল্যান্ট, 
ভারতকে বিশ্বের অন্যতম পারমাণবিক শক্তিধরের মর্যাদা এনে 
দিয়েছে। হোমি ভাবা শুধু এই একটি ব্যাপারেই সারা এশিয়ায় 
ভারতকে ঈর্ষার পাত্র করে দিয়ে গেছেন। ছু-ছুটো৷ পরমাণু বোমার 
বিস্ফোরণ ঘটিয়েও চীন যেখানে পৌছতে পারেনি ভারত সেখানে 
পৌছেছে এবং তার জন্য একটি লোকের অবদানই স্মরণ করতে হয়। 
ভারতের পরমাণু বোমা তৈরি করার প্রসঙ্গে ১৯৬৪ সালে যখন তর্কের 
ঝড় ওঠে তখন ভাবা এক বেতার বক্তৃতায় বলেছিলেন__নিকট ভবিত্তুতে 

হোমি-৪ 


বা দূর ভবিষ্যতে ভারতকে যদি পারমাণবিক আক্রমণ রুখতে হয়, 
তাহলে তাকে প্রত্যাঘাত করার ক্ষমতা অর্জন করতে হবে। এই অস্ত্র 
যার থাকবে তাকে আক্রমণ করা শক্তিমানের পক্ষেও শক্ত হয়ে 
পড়বে । 


এখানে উল্লেখ করা যেতে পারে বে চতুর্থ যোজনায় ভারতকে 
পারমাণবিক ক্ষমতায় আরো শক্তিশালী করে তোলার জন্য ভাবা এক 
বিরাট পরিকল্পনা রচনা করেছিলেন। কিন্তু তাকে সম্পূর্ণভাবে রূপ 
দেবার আগেই তাকে ভারত চিরকালের জন্য হারায়। ভবিষ্যৎ ভারত 
পারমাণবিক যুগের সঙ্গে তাল রেখে অগ্রগণ্য দেশের পাশেই যে রয়েছে 
সে শুধু একটি লোকের জন্য । 

হোমি ভাবার কাছে ভারতের খণ শোধ করার নয়। 


১৯৬৬, ২৪ জান্ুআরি। 

বিশ্বদৃত রয়টার এক মর্মান্তিক দুঃসংবাদ পরিবেশন করল। 
সেদিনের প্রভাতী সংবাদপত্রের প্রথম পৃষ্ঠায় যে ছুঃসংবাদটি পাঠ 
করে সমস্ত ভারতবাসী শোকাভিভূত হয়ে পড়েছিল সেটি হলো 
এক বিমান দূর্ঘটনায় ভাবার মৃত্যু । সংবাদে বলা হয়েছিল-_ 
২৪ জান্ুআরি সকালে আলপস্‌ পর্বতমালার ম' ব্ল1 (Mont 
Blanc ) পর্বতশৃ্দে এয়ার ইত্ডিয়ার 'কারঞ্চনজজ্ঘা” (বোয়িং ৭০৭ 
জেট ) ভেঙে পড়েছে। ১১৭ জন নিহতদের মধ্যে ছিলেন বিশ্ববিখ্যাত 
পরমাণু বিজ্ঞানী এবং ভারতীয় পরমাণু কমিশনের চেয়ারম্যান ডক্টর 
হোমি জাহাঙ্গীর ভাবা। তুষার ঝড়ের মধ্যে পড়ে গিয়ে এই দুর্ঘটনা 
ঘটে ৷ 

ডক্টর ভাবা এই বিমানে আন্তর্জাতিক শান্তি কমিশনের বৈঠকে 
যোগদান করবার জন্য ভিয়েনা যাচ্ছিলেন। তার যাবার কথা ছিল 
২২ জানুআরি, শনিবার, কিন্তু শেষ মুহূর্তে তার যাত্রা! একদিনের জন্ত 
স্থগিত রাখেন। একেই বলে নিয়তি। দুর্ঘটনার সংবাদ জানার পর 

কয়েক ঘণ্টা ধরে দূর্ঘটনা-স্থলের খুব নীচু দিয়ে উড়ে ফরাসী 
হেলিকপটারের বৈমানিক জানান যে, দুর্ঘটনা! কবলিত যাত্রীদের মধ্যে 
কারো বেঁচে থাকার সম্ভাবনা নেই। বিধ্বস্ত বিমানের ধ্বংসাবশেষ 
পশ্চিম যুরোপের উচ্চতম পর্বতশীর্ষের অনেক দূরে বিস্তৃত এলাকা জুড়ে 
এখানে ওখানে বিক্ষিপ্ত অবস্থার ছড়িয়ে থাকতে দেখা গিয়েছে কিন্ত 
প্রাণের চিন্ন কোথাও দেখা যায়নি। এইভাবে এক ভারতীয় বিজ্ঞানীর 
অমূল্য জীবনের অকালে আকস্মিক ভাবে অবসান ঘটে। কিন্ত 
ভারতবাসীর স্মৃতিতে ‘হোমি জাহাঙ্গীর ভাবা' এই নামটি অগ্নান হয়ে 
বিরাজ করবে । 

মানুষ এবং সমাজের কল্যাণ সাধনই হলো! প্রকৃত বিজ্ঞানীর 
জীবনের লক্ষ্য । এই-ই তার ধর্ম। এই কথা বলেছিলেন এ যুগের 
মভাবিজ্ঞানী আইনস্টাইন । হোমি জাহাঙ্গীর ভাবার জীবন আলোচন! 
করলে আমরা দেখতে পাব যে, তারও জীবনের লক্ষ্য এবং ধর্ম ছিল 
এই। আর এই লক্ষ্য সাধনে তিনি ছিলেন একনিষ্ঠ । বিজ্ঞানের 
ক্ষেত্রে তিনি একজন মৌলিক গবেষক ছিলেন এবং গবেষণা নিয়েই তিনি 
যদি থাকতেন তাহলে বিজ্ঞান-জগতে তিনি আরো কিছু দিয়ে যেতে 
পারতেন। সে প্রতিভা তার ছিল। মহাজাগতিক রশ্মি বা 
Cosmic ray সম্পর্কিত গবেষণা তাকে আন্তর্জাতিক খ্যাতি ও 
স্বীকৃতি এনে দিয়েছিল । 

এইসব গবেষণাকার্য থেকে পরমাণু-কেন্দ্রিকের রহস্ত সম্পর্কে ভাবার 
আগ্রহের সুনিশ্চিত পরিচয় পাওয়া যায়। তার এই আগ্রহই সম্ভবত 
ভারতে পরমাণু শক্তির উন্নয়ন ও শাস্তির কাজে তার প্রয়োগের দায়ি 
গ্রহণে তাকে উদ্ধদ্ধ করেছিল। আগেই বলেছি, ১৯৪০ সালের দ্বিতীয় 
মহাযুদ্ধের শুরুতে ভাবা ভারতে আসেন, কিন্তু মুখ্যত এই যুদ্ধের 
জন্যই ভাবা আর কেমত্রিজে ফিরে যেতে পারেন নি। এর ফলে তিনি 

ভারতীয় বিজ্ঞানীদের সংস্পর্শে আসেন এবং মাতৃভূমির প্রতি তার 
অনুরাগ বর্ধিত হয়। ডক্টর ভাবা মূলত গাণিতিক পদার্থবিদ হলেও 
পদার্থবিদ্ভার প্রয়োগ-ক্ষেত্রেও তার সমান আগ্রহ ছিল। বোধ হয় সে 
কারণেই তিনি ট্রমবের পরমাণুশক্তি সংস্থার ( Atomic Energy 
0275) উন্নয়নে এতখানি সাফল্য লাভ করেছিলেন। শাস্তির 
কাজে পরমাণু শক্তির উন্নয়নের নতুন দায়িত্ব নিয়ে সম্পূর্ণ ব্যাপৃত থাকা 
সত্বেও ডক্টর ভাবা কণিকা পদার্থবিদ্যা, মহা-জাগতিক বিকিরণ সংক্রান্ত 
গাণিতিক সমস্ত! নিয়ে সমানভাবে চিন্তা করতেন। তিনি ছিলেন 
চিন্তাশীল ব্যক্তি । বিজ্ঞানী মাত্রেই কম-বেশী চিন্তাশীল হয়ে থাকেন । 
বিজ্ঞানী হিসাবে তার কৃতিত্বের কারণ হয়ত এই যে, আইনস্টাইনের 
মতো, ভাবাও অনেক সময়ই গণিতের স্বপ্ন দেখতে পারতেন এবং 
পদার্থবিজ্ঞানের সমস্ত৷ কার্যত সমাধানের আগেই তার গাণিতিক 
মীমাংসার প্রকৃতি সম্পর্কে ধারণ করতে পারতেন । 

ট্রমবের বর্তমান পরিচালক ডক্টর আর রমন্না বলেন_-ডদ্টর 
ভাবা ছিলেন একজন সুদক্ষ সংগঠক। তিনি সর্বদাই হাসি মুখে 
সকলের সংসর্গে আসতেন। তিনি ভাল সাতার জানতেন এবং অবসর 
সময়ে ছবি আকতেন। কলা ও সংগীতরসিক ডক্টর ভাবা ভারতীয় 
নৃত্যে একজন গভীর অনুরাগী ছিলেন। তিনি স্থাপত্যবিষ্/য বিশেষ 
পারদর্শী ছিলেন। কয়েকবার তিনি টাটা ইনস্টিটিউটের ও পরমাণু 
শক্তি সংস্থার বীক্ষণাগার ও ভবনাদির পরিকল্পনা ও নক্সা রচনা 
করেছিলেন। তিনি ছিলেন একাধারে বিজ্ঞানী ও বিজ্ঞান-সংগঠক। 
কাজের মধো তিনি উদ্যম ও উৎসাহের সঞ্চার করতে পারতেন । 
ভারতকে এক. উচ্চতর বৈজ্ঞানিক স্তরে উন্নীত করবার তার যে 
আকাজ্ঞা ছিল, তা সার্থক হতে পারে যদি এদেশের বিজ্ঞান-কর্মীরা 
তাঁর আদর্শের অনুসরণ করেন ।” 

ভাবার মৃত্যুর পর দি স্টেটসম্যান পত্রিকায় লেখা হয়েছিল 


“There was in him an extremely rare combination 


৫৩ 


of individual brilliance, a passion for organised 
development supported by unbounded energy 
and above and a remarkable ability to lead and 
inspire people associated with him. His own. 
scientific work had in recent years been overshad- 
owed by his organizational achievements, but it 
should not be forgotten that Dr. Homi Bhabha was 
already physicist of avery high calibre before he 
achieved eminence as the builder of the Indian 
Atomic Energy Programme.’ (তার মধ্যে কতকগুলি 
দুর্লভ গুণের সমাবেশ ঘটেছিল । ব্যক্তিগত প্রতিভার সঙ্গে মিলে ছিল 
সংঘবদ্ধ ভাবে কাজ করার একট! প্রবল আগ্রহ। তার সংগে সংশ্লিষ্ট 
প্রত্যেক কর্মীকে নেতৃত্ব দেবার ও তাদের উৎসাহিত করার আশ্চর্য 
ক্ষমতা ছিল তার। ইদানীং কালে সংঘবদ্ধ প্রয়াসের দরুণ ডক্টর 
ভাবার নিজন্ব বৈজ্ঞানিক কাজ অনেক পরিমাণে ব্যাহত হয়েছিল। 
তবে এ কথা বিস্মৃত হওয়া উচিত নয় যে, ভারতীয় পরমাণুশক্তির 
কার্ষসুচীর নির্মাতা হিসাবে প্রতিষ্ঠালাভ করার আগে তিনি ছিলেন 
একজন উচ্চ শ্রেণীর পদার্থবিদ ৷” ) 

মৃত্যু সময়েও ভাবা ছিলেন আন্তর্জাতিক পারমাণবিক শক্তি 
কমিশনের বৈজ্ঞানিক উপদেষ্টা কমিটির সদস্ত, ভারতের পারমাণবিক 
শক্তি কমিশনের চেয়ারম্যান, ভারত সরকারের পারমাণবিক শক্তি 
দফতরের সচিব এবং ট্রমবেতে পারমাণবিক গবেবণ। কেন্দ্রের পরিচালক । 
এতগুলি দায়িত্ব যিনি বহন করতেন সেই মানুষটির কর্ক্ষমতার কথা 
চিন্তা করলে সত্যিই বিস্মিত হতে হয়_ বিশ্মিত হতে হয় তার 
কর্তব্যনিষ্ঠার কথা ভেবে। '‘ndia'৪ 7053157:8 বিদেশে এই 
নামেই পরিচিত ছিলেন হোমি জাহাঙ্গীর ভাবা । বিদেশে যখনই তিনি 
কথা বলতেন বিশ্বের বিজ্ঞান পাণ্ডিতরা গভীরভাবে তা শুনতেন । কারণ 

তীর সবাই জানতেন, ভাবা যখন কথা বলেন, তখন অনুমান করাও 
দুঃসাধ্য যে, শান্তি ছাড়া আণবিক শক্তির অন্য কোন লক্ষ্য থাকতে 
পারে। তবু যখন আমরা বলি আঠারো মাসেই ভারত পরমাণু বোমা 
তৈরি করতে পারে, তখন পরোক্ষে শ্রদ্ধা জানাই এই অসাধারণ কর্মী 
বৈজ্ঞানিকের প্রতি । পারমাণবিক বিজ্ঞানে ভারতকে আজ এতদূর 
এগিয়ে এনেছেন এক! এই মানুষটি । তাইতো বলি, হোমি ভাবার 
কাছে ভারতের খণ শোধ হবার নয়৷ 


নেহেরুর মৃত্যুর পর লাল বাহাদুর শান্তী তার মন্ত্রিসভায় ডক্টর 
ভাবাকে পারমাণবিক শক্তি ও বৈজ্ঞানিক দপ্তরের ভারপ্রাপ্ত মন্ত্রীরূপে 
গ্রহণ করতে চেয়েছিলেন। কিন্ত তিনি আণবিক শক্তি কমিশনের 
প্রধান রূপে থাকাই বাঞ্ছনীয় মনে করেছিলেন । অন্ত লোকে যখন 
মন্ত্রিপদ লাভের জন্য লালায়িত হয়, তখন হাতের মুঠোর মধ্যে পেয়েও 
তিনি তা গ্রহণ করেননি। ভাবার চরিত্রের এই বৈশিষ্ট্য সত্যিই 
প্রশংসার যোগ্য ৷ 

ভাবার ব্যক্তিত্ব ছিল বহুমুখী। আণবিক কমিশনের দ্বিতীয় 
চেয়ারম্যান হিসাবে ভর বিক্রম সারাভাই বলেছেন, ভর ভাবা 
জীবনকে সমগ্রভাবে গ্রহণ করেছিলেন ; তাই বিজ্ঞানের পূজারী হয়েও 
সক, কলানুরাগী ব্যক্তি তিনি 
শুধু বিজ্ঞানের ভাষা বুঝতেন না, ভারত 
তিনি রীতিমত রোমাঞ্চ অনুভব করতে পারতেন অথবা কোন মন্দিরে 
প্রস্তর বা ব্রোঞ্জে তৈরি একটি মূর্তি দেখলে তার শিল্প-সুষমায় মুগ্ধ 
হতেন। তিনি ছিলেন একজন গোটা মানুষ । প্রকৃতিকে ভালবাসা 
তার স্বভাবসিদ্ধ ছিল ।' 

ধারাই এই বিজ্ঞানীর ঘনিষ্ঠ সম্পর্কে এসেছিলেন তারাই জানেন 
যে ড্র সারাভাইয়ের এই উক্তি আদৌ অতিরঞ্জিত নয়। জাতীয় এবং 
আন্তর্জাতিক প্রত্যেকটি ঘটনাই ভাবার আগ্রহকে সমানভাবে উদ্দীপ্ত 

তীর্থের ঠিক উল্টো দিকেই প্রাচীন ভারতের হস্তীগুহা ( Elephanta 
0559) অবস্থিত। গবেষণা কেন্দ্রের স্থান নির্বাচনে ভাবা যথেষ্টই 
সৌন্দর্যবোধের পরিচয় দিয়েছিলেন । 

এতবড়ো বিজ্ঞানী, কিন্তু সংগীত ও নৃত্যে ভাবার অসামান্য অনুরাগ 
দেখে তার সতীর্থগণ অবাক হতেন। দক্ষিণ ভারতীয় মার্গসগীত ও 
নৃত্যের তিনি বিশেষ অনুরাগী ছিলেন। যখনই কোথাও গান শুনতে 
যেতেন তখন তার মা-কে সঙ্গে করে নিয়ে যেতেন । ভারত নাট্যমের 
প্রখ্যাত শিল্পী শ্রীমতী শান্তা রাও এবং আরো অনেক শিল্পীকে ভাবা 
প্রয়োজন হলে মুক্তহস্তে অর্থসাহায্য করতেন। তার লাইত্রেরীটি ছিল 
নানাবিধ মূল্যবান গ্রন্থে পরিপূর্ণ। শুধু যে বিজ্ঞানের বই তা নয়, 
শিল্প ও সংগীত সম্পর্কেও অনেক বই ছিল এবং সেসব তিনি খুব 
মনোযোগের সঙ্গেই পাঠ করতেন। বাগান সম্পর্কেও অনেক রকম 
বই ছিল। ভাবার বাগানের শখ ও বুক্ষগ্রীতি প্রসিদ্ধ। দেশী-বিদেশী 
অনেক চিত্রের সংগ্রহ ছিল তীর। এর থেকেই বোঝা যায় যে, হোমি 
জাহাঙ্গীর ভাবা একজন পরিপূর্ণ মান্য ছিলেন এবং জীবনের সকল 
দিক সম্পর্কেই ছিল তার গভীর আগ্রহ । 

ভাবার মধ্যে বিজ্ঞান ও প্রকৃতির আশ্চর্য সমন্বয় ঘটেছিল । তিনি 
বহু দেশ ভ্রমণ করেছেন এবং তিনি সেই শ্রেণীর পর্যটক ছিলেন যিনি 
যেখানেই প্রকৃতিকে অসীম সৌন্দর্য নিয়ে রাজত্ব করতে দেখেছেন 
সেখানেই তার সৌন্দর্ষপিপান্থ মন ছুটে যেত_তার দুই চোখ যেন 
দশ চোখ হয়ে সেই সৌন্দর্য দর্শন করে পরিতৃপ্ত হতো। এই প্রসঙ্গে 
একটি ঘটনা এখানে বিশেষভাবেই উল্লেখ্য ৷ একবার তিনি জেনিভাতে 
এম. ভি. কামাথের সঙ্গে আলাপ করছিলেন। কামাথ আলপজ 
পর্বতমালার সুন্দর সৌন্দর্য নিরীক্ষণ করছিলেন; এমন সময়ে 
ডষ্টর ভাবার কণ্ঠস্বর শোনা গেল, এই সৌন্দর্য কি মনোরম 
নয়? বছরের এই সময়টাতেই আলপসের সৌন্দর্য দেখবার 


জিনিস। 

করত। তার ছেলেবেলার সেই কৌতুকজনক ঘটনাটি আবার মনে 
করতে হয়। তার ঘুম এব কম ছিল; উদ্িগ্ন পিতামাতা যখন ডাক্তার 
দেখালেন, তিনি বলেছিলেন__এই ছেলের মস্তি অত্যন্ত সক্রিয়। 
তাইতো দেখি উত্তরকালে এই বিজ্ঞানীর চিন্তা নানা দিকে ধাবিত 
হতো। দৃ্ান্তবরূপ, ১৯৬৩ সালের অক্টোবর মাসে দিল্লীতে অনুষ্ঠিত 
ন্যাশনাল ইনস্টিটিউট অব সায়েন্সের বার্িক অধিবেশনের কথা উল্লেখ 
করা যেতে পারে। এই অধিবেশনে সভাপতির ভাষণে তিনি ভারতের 
ক্রমবর্ধমান জনসংখ্যা সমস্যাটির প্রতি ভারতীয় বিজ্ঞানীদের দৃষ্টি 
আকর্ষণ করেছিলেন। { 

বিজ্ঞানী ভাবার সৌন্দর্যবোধের পরিচয় ওতপ্রোত ভাবে মিশে আছে 
ট্রমবের গবেষণ। কেন্দ্রটির সর্বাঙ্ষে। এমন শিল্পস্বমামন্তিত গবেবণা- 
কেন্দ্র ভারতবর্ষে আর দ্বিতীয়টি নেই। অপ্পরা ফটক দিয়ে এখানে 
কেউ যদি প্রবেশ করে তাহলে সবুজ ঘাসের কার্পেট বিছানো প্রশস্ত 
ও পরিচ্ছন্ন লন্টি (Lawn ) দেখলেই তার চোখ ছুটি জুড়িয়ে বাবে। 
লনের এখানে-ওখানে নান৷ রঙের ফুলের গাছ, ছায়াভরা গাছ__সব 
কিছু মিলিয়ে অপরূপ সৌন্দর্যমণ্ডিত একটি শান্ত পরিবেশ । কে বলবে 
যে এইখানেই চলছে আনবিক শক্তির মতো একটি জটিল ও কঠিন 
বিষয়ের গবেষণা | একজন বিদেশী দর্শক ট্রমবে পরিদর্শন করে 
-এই মন্তব্যটি করেছিলেন-__ণা 19 impossible to describe 
the loveliness of the layout; it is something 
that has to be experienced’ অর্থাৎ, এই স্থানটির 
মনোরম বিন্যাস ভাষায় বর্ণনা করা অসম্ভব, এ শুধু দুই চোখ 
দিয়ে দেখবার জিনিস। জনাকীর্ণ শহর থেকে বহুদূরে সমুদ্রের তীরে 
অবস্থিত ট্রমবে কেন্দ্রটির অন্যদিকে সুউচ্চ পর্বতটির অনেকখানি 
ছায়ানিবিড় গাছে ঢাকা। দূর থেকে দেখলে এটিকে একটি শান্ত 
তপোবন বলেই মনে হবে। বিরাট প্রুটোনিয়াম প্ল্যা্টটি দেখলে যে 
কোন দর্শকই বিস্ময়ে অভিভূত হবেন। আধুনিক ভারতের এই নবীন 

কিছুদিন বাদে ভাবা আবার তাকে জিজ্ঞাসা করলেন, আপনি, 
কখনে। ম" র্যা-র ওপরে উঠেছেন? 


_না। আমি মালাবার হিলেই দম না নিয়ে উঠতে, 


পারি না। 

_ আপনি একবার ওখানে উঠে দ্রেখবেন। পৃথিবীতে এমন 
সৌন্দর্য এক হিমালয় ছাড়া আর কোথাও দেখতে পাওয়া যায় 
না। 

এর অল্প দিন পরেই আন্তর্জাতিক খ্যাতি-সম্পন্ন এয়ার-ইণ্ডিয়ার 
কাঞ্চনজঙ্ঘা! প্লেনে চড়ে (একজন দক্ষ পাইলট ছিলেন এর 


পরিচালক ) ভাবা এ দুরারোহ ম' ব্র্যা পর্বত-শৃঙ্গে গিয়েছিলেন, কিন্ত 


তিনি আর ফিরে আসেননি সেখান থেকে। যিনি অমন গভীর 
অনুরাগের সঙ্গে প্রকৃতিকে ভালবাসতেন সেই প্রকৃতিরই একটি 
নির্জনতম স্থানে তিনি খুজে পেয়েছিলেন তার শাশ্বত আশ্রয় । 
তুষারাচ্ছাদিত নির্জন ম' ব্র্যার ক্রোড়ে বসে হিমালয়ের প্রাচীন 
খধিদের মতো বিজ্ঞানী ভাব। কি পরমাণুর চিন্তাতেই সমাহিত হলেন। 
সারাজীবন যিনি পরমাণুর গবেষণায় অতিবাহিত করেছেন, যে পরমাণু 
ছিল তার দিবসের চিন্তা ও রাত্রির স্বপ্ন এবং যার শক্তিকে তিনি শান্তির 
কাজে প্রয়োগের কথাই ভাবতেন সেই বিচিত্র পদার্থের মধ্যে এইভাবে 
বিলীন হয়ে যাওয়াই কি এই পরমাণু-বিজ্ঞানীর নিয়তি-নিদিষ্ট 
পরিণতি ছিল? 

ভাবার অন্তঃকরণ কি রকম কোমল ছিল তারই একটা দৃষ্টান্ত 
উল্লেখ করি। যে কোন লোক দুঃখ কষ্টে পড়.ক তিনি তার জন্য কিছু 
না কিছু করবার জন্য সর্বদা প্রস্তুত থাকতেন। একবার তিনি জানতে 
পারলেন যে ট্রমবের একজন কর্মী হৃদরোগে আক্রান্ত হয়েছে এবং 
ভারতবর্ষে চিকিৎসা করিয়ে আরোগ্যলাভ করা আদৌ সম্ভব নয় । 
তখন ডক্টর ভাবা সেই কর্মীটিকে তার নিজের. খরচে আমেরিকায় 
পাঠিয়ে দিলেন এবং সেখানকার একটি ভালে! হাসপাতালে তীর 

চিকিৎসার ব্যবস্থা, করেন। লোকটি সম্পূর্ণ আরোগ্যলাভ করে যখন 
দেশে ফিরে একদিন ডক্টর ভাবাকে তার কৃতজ্ঞতা নিবেদন করতে এলেন 


পেরে নিজেকে ধন্য মনে করছি ।' 

যে বছর ভাবার মৃত্যু হয় ঠিক সেই বছরের ১০ জানুআরি তাশখন্দে 
ভারতের দ্বিতীয় প্রধানমন্ত্রী লালবাহাছুর শাস্ত্রী আকস্মিক ভাবে মারা 
যান। তীর মৃত্যুর ঠিক দু'দিন আগে অর্থাৎ ২২ জানুআরি ট্রমবেতে 
অনুষ্ঠিত এক শোকসভায় শাস্্ীজীর স্মৃতির উদ্দেশ্যে অন্ধাঞ্জলি অর্পণ 
করতে গিয়ে ভাবা একটি কথাও বলতে পারেননি-__এমনই শোকা ভিভূত 
হযেছিলেন তিনি। ২৩ জানুআরি '১৯৬৬ সালে জেনিভা যাত্রার ঠিক 
একদিন আগে ভাবা শ্রীমতী ললিতা শান্দ্রীকে বে চিঠিখানি 
লিখেছিলেন ( জীবনে এইটিই ছিল ভাবার শেষ পত্র) তার প্রতিটি 
বাক্যে প্রকাশ পেয়েছে শান্দ্রীজীর প্রতি তার অসীম অদ্ধা। তিনি 
লিখেছিলেন__ ‘পণ্ডিতজীর জীবিতকালেই যখন থেকে শান্ত্রীজী 
দপ্তরবিহীন মন্ত্রী নিযুক্ত হয়েছিলেন তখন থেকে তার সঙ্গে কাজ করার 
সুযোগ আমার হয়েছিল ; পরমাণু-শক্তি বিভাগটির দায়িত্ব তার ওপরই 
দেওয়া হয়েছিল। তার নম ব্যবহার, বিনয়, সভ্যতা এবং চারিত্রিক 
কাঠিন্য আমার মতো সকলের কাছেই তাকে প্রিয় করে তুলেছিল 
খাদের সুযোগ হয়েছিল তার সঙ্গে কাজ করতে । এই সময় তার মতো 
একজন যথার্থ শ্রেষ্ঠ ও সাহসী মানুষকে হারিয়ে ভারতবর্ষ সত্যিই রিক্ত 
বোধ করছে। সমগ্র জাতি আজ আপনার শোকের অংশীদার । আমি 
যদি আপনার কোন কাজে আসতে পারি তাহলে নিদ্িধায় আপনি 
জানাবেন । কিছু করতে পারলে আমি নিজেকে কৃতার্থ মনে 


করব!” 


৫৯ 


১৯৬৭, ১২ জান্ুআরি । 


ভারতের প্রধানমন্ত্রী শ্রীমতী ইন্দিরা গান্ধী ভাবার জীবনব্যাপী 


কর্সকৃতির স্বীকৃতি হিসাবে ট্রমবের কেন্দ্রটির নতুন নামকরণ 
করেন__ভাবা আাটমিক রিসার্চ সেন্টার । ভারতের বিজয়স্তন্ত যেমন 
এই কেন্দ্রটি তেমনি হোমি জাহাঙ্গীর ভাবার জীবনব্যাগী বিজ্ঞান 


সাধনার শ্রেষ্ঠ কীতি। কিন্তু এই কীর্তির চেয়েও মহৎ ছিলেন মানুষ 


ভাবা সম্পূৰ্ণ মানুষ সুন্দর মানুষ । চিরকাল মনে রাখার মতো মানুষ 1 
এমন মানুষকে অঙ্কে ধারণ করে ভারতবর্ষ ধন্য হয়েছে। 


